EAJren hitzetan, Bergaran 4.000 sinadura bildu dituzte Atez Atekoaren kontra\n2012-05-17 // Sailkatugabeak // Iruzkinik ez\nBergaran hondakinen gaikako Atez Ateko bilketaren kontra sinadurak biltzen ari dira. Oraingoz, EAJk Goienari esan dionez, 4.000 sinaduraz goiti batu dituzte EAJk abiatu eta “Atez ate ez! Bosgarren edukiontzia bai! Eman hitza herriari!” aldarrikatzen duen plataformak. Bitartean, Aretxabaletan ere udalak hasi ditu hondakinen sistema aldatzeko herritarrekin egin beharreko bilerak.\nUnai Iturriagak “Zaborra” idatzi du Berria egunkarian\nUnai Iturriaga bertsolari eta idazleak “Zaborra” izeneko artikulua plazaratu du Berria egunkariaren Larrepetit atalean. Honela ekiten dio: “Auzotik ari gara begira aspaldion, epizentroa Gipuzkoan baitago beste behin. Bertso saio batean bai, eta hurrengoan ere bai, Maialen Lujanbiori dagokio, hernaniarra izaki, Gaia. Gai onak eta txarrak guztioi egokitzen zaizkigu, baina zaborraren gaia berea du txapeldunak. Errefusarako aukerarik ez eta eskerrak trebea den, treberik bada, ideien birziklatzean ere. Zero zabor beti.”\nTolosaldean hasi dira Atez Ateko bilketa ezartzeko lanak eta mugimendu politikoak\nGipuzkoako Ibarran maiatzaren 29an hartuko du udalak hondakinen kudeaketari buruzko erabakia. Noticias de Gipuzkoak zabaldu duenez, Atez Atekoa ezartzeko bilerak hasi dira udal ordezkarien, herriko elkarte eta mugimendu sozialen eta herritarren artean. Tolosan, Diario Vascoren arabera, PSEko zinegotziak atera egin dira udalak hondakinen kudeaketa aztertzeko antolatutako batzordetik.\nZero Waste Europek egindako biltzarrak eman duena (bideo eta material bilduma)\n2012-05-16 // Sailkatugabeak // Iruzkinik ez\nZero Waste Europek Donostian maiatzaren 11tik 13ra egin duen biltzarraren inguruan gertatuak biltzen dituzten bideo eta materialak biltzen dira albiste honetan. Horietako asko sortu berria den Ondo Egitera Goaz guneak eskaintzen ditu.\nMadrilen maiatzaren 16tik 18ra biltzarra: ‘Osasun publikoaren arriskuak eta ingurumena’\n2012-05-16 // Osasuna // Iruzkinik ez\nHealth Defense Organization elkarteak eta Espainian bere adarra den Fundación Vivo Sano-HDOk antolatuta, maiatzaren 16tik 18ra Osasun publikoaren arriskuak eta ingurumena izeneko biltzarra burutuko da, mendi ingeniaritzako Eskola Politeknikoan. Espainiako babesleen artean daude CCOO sindikatuaren ISTAS Instituto Sindical de Trabajo, medio Ambiente y Salud erakundea eta CIMA Científicos por el Medio Ambiente elkartea. (more…)\n‘El Pais’ egunkariak markatu du Atez Atekoaren aurkako ofentsiba zabalago baten hasiera\n2012-05-15 // Hedabideen jarrera // Iruzkinik ez\nEz du sarritan egiten El Pais egunkariak maiatzaren 14ko edizioan egin duena. Lehen orrira eraman du Gipuzkoako hondakinen eztabaida Rebelión contra el plan de basuras de Bildu titulua ipinita eta azpian Los residuos deben depositarse en cubos personalizados para ser inspeccionados. (more…)\nZero Waste Europek babestu ditu Gipuzkoan Atez Atekoa egiten duten herriak (albiste bilduma)\n2012-05-14 // Atez atekoa, Gaikako bilketa // Iruzkin bat\nMaiatzaren 11tik 13ra Donostian Zero Waste Europe koordinakundeak burutu duen biltzarrean Gipuzkoara etorritako ordezkariek beren babesa azaldu diete Atez Ateko bilketa egiten ari diren herriei eta laster bide berari ekingo diotenei. Hasita Zero Waste mugimenduaren ordezkari ezagunena den Paul Conneten hitzetatik (“Atez atekoa elegantea, kreatiboa eta eredugarria da”, deklaratu zion Hernaniko Kronikari), hemen biltzen ditugu biltzarraren inguruko albiste eta deklarazio nabarmenak eskuratzeko titular eta loturak. (more…)\n2012-05-12 // Birziklajea, Gaikako bilketa // Iruzkinik ez\nJoan Marc Simon hitzaldi bat ematen\nJoan Marc Simon elkarrizketatu dute Berria egunkarian. Adierazi nahi dugu Gipuzkoak izugarrizko aukera duela jauzi erraldoi bat emateko baliabideen kudeaketan, eta mundu mailan lehen lerroan jar daitekeela. Europako Zero Zabor mugimenduaren koordinazioan ere urratsak egin nahi ditugu, Zero Zabor udalerrien sare bat sortuz eta Europa mailako proiektuak zehaztuz. (more…)\nPaul Connet: “Atez atekoa ez da zikina; hondakinak nahastea, hori da zikinkeria”\n2012-05-12 // Gaikako bilketa, Gizarte eragileak, Iritziak / Adierazpenak, Konpostaketa // Iruzkinik ez\nPaul Connett, 2010eko argazki batean\nNew Yorkeko Saint Lawrence Unibertsitatean (AEB) Kimika eta Toxikologia irakasle izan da Paul Connett 23 urtez, eta duela sei urte hartu zuen erretiroa. Zero Zabor mugimenduaren sortzaileetako bat izan zen 1990eko hamarkadan, eta Nazioarteko Zero Zabor Aliantza ere sustatu du. Mundu osoan ematen ditu hitzaldiak, hondakinen kudeaketari buruz; haren lankide batek esana da “hondakinak interesgarri” bihurtzen dituela, halako pasioz hitz egiten du gaiari buruz.\nBerria: Paul Connet (Zero Zabor mugimenduaren sortzailea): “Atez atekoa ez da zikina; hondakinak nahastea, hori da zikinkeria”\nZero Waste Europe biltzarra Donostian: larunbat eta igandeko egitaraua\n2012-05-12 // Gaikako bilketa // Iruzkinik ez\nAtzodanik, ostirala 11, Zero Waste Europe koordinakundeak bere biltzarra dauka Donostian. Hernani eta Usurbil bisitatu zituzten atzo, hondakinen gaikako Atez Ateko bilketa herri horietan nola burutzen duten ezagutzeko. Arratsaldean Enzo Favoino konpostean aditu italiarra mintzatu zitzaien berrikitan osatu den Hondakinen Aholku Batzordeko kideei. Ilunabarrean, Joan Marc Simón katalandarra Arrasaten mintzatu zen eta Donostiako udalean Paul Connet iparramerikarrak. Hona asteburuko gainerako egitarau osoa: (more…)\nGaurtik igandera Zero Waste Europeren biltzarra Donostian\n2012-05-11 // Gaikako bilketa // Iruzkin bat\nEuropako Zero Waste Europe taldeak Donostian egingo duen biltzarra gaur hasiko da. Goizean Usurbil eta Hernani bisitatuko dituzte, hondakinen gaikako Atez Ateko bilkearen funtzionamendua eta emaitzak gertutik ezagutzeko. Arratsaldean hasiko dira hitzaldi eta biltzarrak. 17:00etan Enzo Favoinok Hondakinen Aholku Batzordeko kideei eskainiko dienaren ondoren, Donostiako udaletxean, batzar aretoan 19:00etan “Zero Zabor bidean – paradigma berria” gaia hartuta mintzatuko da errekurtso naturalen eta hondakinen kudeaketan Dr Paul Connett, New Yorkeko Saint Lawrence University-ko Irakasle emeritua ingurumen kimikan eta toxikologian eta American Health Studies Project enpresaren lehendakaria. Ordu berean Arrasaten, Arimazubi Ikastolako Areto Nagusian 19:00etan, “Zero Zabor esperientzia Europan”. Hizlaria: Joan Marc Simon, Zero Waste Europe koordinatzailea.\nGetaria, Orio, Zarautz eta Zumaiako alkateek berretsi dute Zero Zabor asmoarekiko konpromisoa\n2012-05-11 // Atez atekoa, Gaikako bilketa // Iruzkinik ez\nMaiatzaren 4an Zarautzko alkate Juan Luis Illarramendi, Zumaiako Iñaki Agirrezabalaga, Orioko Beñat Solabarrieta, Getariako Nika Lertxundi eta Amaia Guruzeta Udal Elkarteko lehendakaria eta hondakinak biltzeko sistemari buruzko adierazpen bateratua egin zuten. Adierazpenean jasotakoaren arebera, aldaketa bat beharrezkotzat jotzen dute. “Bereizita jasotzen ez den guztia, herri batzuetan %75, Urtetako zabortegian uzten dugulako, horrek sortzen dituen ondorio ekologiko, ekonomiko eta osasunezkoekin”. (more…)\nGipuzkoako PSEk jelkideei dei egin die Hondakinen Partzuergoan agintea Bilduri kentzeko\n2012-05-11 // Iritziak / Adierazpenak, Politikariak // Iruzkinik ez\nGipuzkoako sozialistek, Denis Itxasoren ahotik, dei egin diote EAJri udaletan eta mankomunitateetan beharrezko mugimenduak egin eta Bilduri Gipuzkoako Hondakinak partzuergoan (GHK) daukan agintea kentzeko. Gainera aurpegiratu diete jelkideei aho txikiarekin baizik ez diotela aurre ez diotela egiten. (more…)\nUsurbilen taldeka auzolanean konposta egiten duten familiak 65 dira dagoenekoz\n2012-05-11 // Auzolaneko konpostaketa, Konpostaketa // Iruzkinik ez\nUsurbilen 2011ko azaroan ekin zioten konposta auzolanean sortzeari. 65 familiak eurak sortutako hondakinak eurak kudeatzeko aukera dute gaur egun. Nork bere etxebizitzan konposta egin ezin duten bizilagunei irtenbidea eskaini die Usurbilgo Udalak. (more…)\nGipuzkoako Hondakinen Aholku Batzordeak lehen bilkura egin du\n2012-05-10 // Gaikako bilketa // Iruzkinik ez\nAtzo, maiatzak 9, estrainekoz bildu da Donostian Hondakinen Aholku Batzordea, Diputazioari alor horretako gomendioak eskainiko dizkiona. Lehendakari Juan Karlos Alduntzin da, lehendakari orde departamendu bereko zuzendari Ainhoa Iraola.\nBatzar Nagusietan talde politikoek dituzten bozeramaileak daude batzordean: Iñaki Azkarate (Bildu), Xabier Ezeizabarrena (EAJ), Denis Itxaso (PSE), José María Murguiondo (PP) eta Rebeka Ubera (Aralar). Mankomunitateek bozeramaila bana daukate: José Antonio Santano (Txingudi), Ainhoa Intxaurrandieta (San Marko), Ainhoa Ugalde (Tolosaldea), Azeari Andonegi (Sasieta), Leire Egaña (Debagoiena), Arcadio Benítez (Debabarrena), Leire Etxaniz (Urola Erdia) eta Amaia Gurutzeta (Urola Kosta). Gizarte eragileen artean, oraingoz ezagutu diren izenak dira: Patxi Sasigain (Adegi), Ainhara Plazaola (ELA), Galder Sierra (LAB), Jesús Uriarte (Dendartean), Kino Martínez (Ostalaritza Elkartea), Luix Intxausti (Hernani), Mertxe Aizpurua (Usurbil) eta Joxe Mari Irazusta (Gipuzkoa Zero Zabor).\nGipuzkoako Hondakinen Partzuergoak kargutik kendu du kudeatzaile teknikoa\n2012-05-10 // Birziklajea // Iruzkinik ez\nGipuzkoako Hondakinen Partzuergoak (GHK) erabaki du bere kargutik kentzea kudeatzaile teknikoa, Armengol Grau. Partzuergoan dauden ordezkari sozialistek salatu dute bai Grau eta berrikitan bere kargua utzi zuen aholkulari juridiko Carlos Beraciertok erakundeari adierazi diotela oso kinka larrian dagoela. Armengol Grau bera izan zen Europako Inbertsioen Bankuarekin GHKk bere hauteskundeen ondoren zuzendaritza aldatu bezperan negoziatu zuen hitzarmen ekonomikoa negoziatu zuena. (more…)\n8.000 zarauztarrek sinatu dute atez-atekoaren aurka\n2012-05-10 // Atez atekoa, Birziklajea, Bost kontenedore, Gaikako bilketa, Gizarte eragileak, Iritziak / Adierazpenak // 2 iruzkin\n'Birziklapena bai, atez atekoa ez' plataformako kideak, aurkako sinadurak kontatzen (Arg: Leire Ventas, Zarauzko Hitza)\nBirziklapena Bai. Atez-ateko bilketa Ez plataformak 8.040 zarauztarren sinadurak bildu ditu. Manifestuaren sinatzaileek Udalari eskatu diote “hondakinen bilketa selektiboa eta birziklapena kontenedoreen bidez” sustatzen jarraitzeko, eta gaineratu dute ez datozela bat Zarautzen atez-ateko sistema ezartzearekin: “Udalak atez-atekoa inposatzea erabakitzen badu, aurrez herri galdeketa egin dezala eskatzen diogu, zarauztarrei sistemaren alde ala kontra dauden argi eta garbi galdetuz”. (more…)\nEAJk Diputazioari eskatu dio hondakinen plana aurkezteko Batzar Nagusietan\n2012-05-09 // Atez atekoa, Gaikako bilketa, Iritziak / Adierazpenak, Politikariak // Iruzkinik ez\nEider Mendoza, Maria Eugenia Arrizabalaga eta Karlos Ormazabalek EAJ alderdiaren izenean Gipuzkoako Foru Aldundiari eskatu diote Batzar Nagusietan hondakinei buruzko batzar monografikoa egitea. Bilduk Atez Ateko bilketarekin zaborren diktadura ezarri nahi duela adierazteaz gain, eredu hori jasangarria ez dela eta inposaketan oinarrituta dagoela esan zuten. Ormazabalek defenditu zuen bera diputatu arduraduna zen garaian erabakitako plangintza. (more…)\nGipuzkoako Hondakinen Aholku Batzordea gaur aurkeztuko dute Donostian\n2012-05-09 // Gaikako bilketa // Iruzkinik ez\nGipuzkoako Foru Aldundiaren egoitzan arratsaldeko 17:00etan egingo du lehenbiziko biltzarra Hondakinen Aholku Batzorde berriak. Duela sei hilabete iragarritako batzordeak buru Juan Karlos Alduntzin diputatua edukiko du, gainerako 45 kideak direlarik Batzar Nagusietan ordezkaritza duten alderdiak, sindikatuak eta mota ezberdinetako gizarte eragileak. Diputazioari hondakinen kudeaketaren alorrean gomendioak eskainiko dizkio batzordeak. (more…)\nZero Waste Europeren biltzarra Donostian: egitaraua\n2012-05-07 // Gaikako bilketa // Iruzkinik ez\nEuropako Zero Waste Europe taldeak Donostian maiatzaren 11tik 13ra egingo duen biltzarraren egitaraua ingelesez ZWEren gunean eta euskaraz Gipuzkoa Zero Zabor blogean ikusgai dago jadanik (jende guztiei zabalik diren ekitaldiei dagokiena).\nDonostia: Udaletxeko batzar aretoan 19:00etan. Zero Zabor bidean – paradigma berria. Hizlaria: errekurtso naturalen eta hondakinen kudeaketan Dr Paul Connett, New Yorkeko Saint Lawrence University-ko Irakasle emeritua ingurumen kimikan eta toxikologian eta American Health Studies Project enpresaren lehendakaria. (more…)\n2012-05-07 // Atez atekoa, Gaikako bilketa, Iritziak / Adierazpenak, Politikariak // Iruzkinik ez\nLuis Intxauspe, Hernaniko alkatea\nLuis Intxauspe Hernaniko alkateak Hernaniko Kronika egunkariari azalpenak eskaini dizkio herri horretan Atez Atekoak bigarren urteurrena betetzen duela eta. 24 hilabeteotako emaitzen balorazioez eta herrian hondakinen kudeaketan eginen diren urrats berrien aurrerapenaz gain, aurrera begirako informazio interesgarriak eskaini ditu. Hala nola, Bartzelona hiritik aholku eske etorri zaizkiela hango auzo batean Atez Ateko sistema ezartzeko daukaten asmo baten inguruan, aurrerago hiriko beste auzoetara zabaltzeko ideian. (more…)\nAzpeitia Zero Zaborren bideoa: “Hobetu daiteke, zergatik ez?”\n2012-05-05 // Atez atekoa // Iruzkinik ez\nHerrian hondakinen gaikako bilketa orokortua ezartzeko dagoen asmoaren inguruan Azpeitia Zero Zabor taldeak “Hobetu daiteke, zergatik ez?” bideo laburra kaleratu du.\nElgoibarren 233 familiak uzten dute hondakin organikoa edukiontzi berezian\n2012-05-03 // Birziklajea, Bost kontenedore, Gaikako bilketa // Iruzkinik ez\nMaiatzetik herriko Santa Ana eta Santa Klara kaleetan horretarako edukiontzi bereziak (“5. Edukiontzia” deituak) ipiniko dituztela eta, Elgoibarko udalak eman du orain arte lortuaren balantzea. Udalak aitortu du familien parte hartzea espero baino eskasagoa dela. Edukiontzi marroia ipini den guneetan familien %20k parte hartzea nahi bazen, gaur ez dira %16ra iristen. Elgoibarko udalak aurrerantzean kanpaina berriak egingo ditu eta aldi berean zaborra nahasian biltzeko lurpeko edukiontzi berriak zabaltzea dauka pentsatuta.\nZubieta SOS eta Gipuzkoa Sin Incineradora blogak, helburua lortuta, isildu egingo dira\n2012-05-01 // Dokumentuak, Gizarte eragileak, Iritziak / Adierazpenak, Zubieta // Iruzkinik ez\nZubieta SOS eta Gipuzkoa Sin Incineradora guneak\nMaiatzean etengo dute beren ibilbidea Zubieta SOS eta Gipuzkoa Sin Incineradora blogek. Zubieta SOS 2007ko urtarrilean abiarazi zuen Orbeldiko Lagunak izeneko boluntario koadrilak, orduan geldiezina zirudien Zubietako errauste plantaren proiektuaren inguruko gatazkaren berriak bildu eta zabaltzeko. Beranduago, 2010eko uztailean, talde berak Gipuzkoa Sin Incineradora plazaratu zuen, gaztelaniaz eskaintzeko albiste eta iritzirik inportanteenak, alde horretan ase gabeko behar bat zegoelakoan. Orbeldiko Lagunek adierazi dutenez, gaur Gipuzkoan hondakinen inguruko gatazkak bizi duen egoeran ez dago ordukoaren kolorerik: batetik udalek, mankomunitateek, partzuergoak eta Diputazioak hondakinak errausketarik gabe kudeatzeko sistemari bidea ireki diotelako, eta bestetik herri mugimendu anitz eta indartsua dago, informazio asko eta ona sortzen duena. Horregatik, Usurbil eta Hernaniko boluntario talde horrek adierazi du bi blog horien lana maiatzean amaitutzat emango dutela eta sortu duten informazio multzoa herri mugimendu horien esku utziko.\nDonostiako Ondarretan Gipuzkoako Zero Zabor taldeen agerpena\n2012-05-01 // Gaikako bilketa, Gipuzkoa, Zubieta // Iruzkinik ez\n"Hondarretatik aukerak eraikitzen"\nDonostiako Ondarretan agerpen publikoa egin dute Gipuzkoa Zero Zabor koordinadorak biltzen dituen 34 taldeek. Hondartzako ekitaldian irakurri zuten agirian Zubietan Errauste Planta eraikitzeko bidea eteteko azken ahalegina eskatu zioten Gipuzkoako gizarte osoari eta maiatzaren 11tik 13ra Donostian Zero Waste Europek egingo duten biltzarra aurkeztu zuten. (more…)\n2012-04-27 // Errausketa, Zabortegia // Iruzkinik ez\nEuropatik datorren erabakia da\nEuropako Parlamentuko Ingurumen batzordeak herenegun onartu du txosten bat non proposatzen baita desagertaraztea hondakinentzako zabortegiak eta errauste plantak, hondakinentzako sistema ekologikoagoak bultzatuz.\nEfe agentziak zabaldu duenez, batzordeko 48 kideren aldeko boza jaso zuen erabakiak, hiruren kontrakoa eta bosten abstenzioa. Proposamenak eskatzen dio Europako Batzordeari 2014rako prestatu dezala zabortegiak eliminatzeko plana eta 2020rako ez dadila ere aurrerantzean birziklatu edo konpost bihurtu daitekeen hondakinik. (more…)\n2012-04-26 // Errausketa, Gipuzkoa, Zubieta // Iruzkinik ez\nZabalgarbiko (Bizkaia) errauste-planta. Eusko Legebiltzarrak, EAJren, PSE-EEren eta PPren botoekin, Zubietako errauste planta eraikitzeko eskatu dio Gipuzkoako Foru Aldundiari, honek berretsi ostean “zero zabor politikarekin” jarraituko duela. Aralar, EA eta Ezker Anitza-IU aurka agertu dira, eta UPyD abstenitu egin da. Bizkaiko Bilduk, bestalde, kritikatu egin du Gipuzkoako hondakinak ez hartzeko Bizkaiko Aldundiak hartutako erabakia, eta “zentzurik gabeko borroka politikoa” egitea leporatu dio. Bere aldetik, zabortegiak desagerraraztearen aldeko txostena onartu zuen atzo Europako Parlamentuko (EP) Ingurumen batzordeak. (more…)\n2012-04-26 // Zabortegia // Iruzkinik ez\nIgorrera Gipuzkoako 25.000 tona zabor eraman izan dira urtean / El Correo Juan Karlos Alduntzin Gipuzkoako Ingurumen diputatuak adierazi du ez dela “sorpresa izan” Gipuzkoako hondakinak ez hartzeko Bizkaiko Aldundiaren erabakia. Diputatuaren esanetan Gipuzkoako Aldundiak zero zabor politikari eutsiko dio eta Bizkaiaren erabakia “ez da oztopo izango”.\nBizkaiko Igorreko zabortegira Debabarreneko mankomunitateko 25.000 tona zabor eraman dira urtean, Gipuzkoako hondakinen %7a. (more…)\nJosé Luis Bilbao, adierazpenak egiten Bizkaiko ahaldun nagusi Jose Luis Bilbaok adierazi du hondakinen hitzarmena ez duela luzatuko Gipuzkoarekin. Orain lau urte egindako akordioa ekainaren 12an amaitzen da. Onda Vasca irratian egin ditu adierazpenok Bilbaok.\nBertan adierazi du azken aldian Gipuzkoako Aldundiaren partetik “hitzontzikeria” handia egon dela eta gogoratu du 25.000 tonelada hondakin jasotzeko hitzarmena dutela elkarrekin, baina hori Gipuzkoako aurreko Aldundiak egin zuen gestio plana martxan jarri bitartean egindako “elkartasun ekintza” izan zela. Plan hau egungo Bizkaiaren egoeraren antzekoa zela dio, eta herrialde honetan egun “zaborra ez da arazoa”, gaineratu du.\n2012-04-22 // Atez atekoa, Berrerabilpena, Birziklajea, Errausketa, Gaikako bilketa, Gizarte eragileak, Iritziak / Adierazpenak // Iruzkinik ez\nZaborra sortzea eragozteko neurri sorta dira Zero Zabor programak. Eredu edo paradigma aldaketa bat behar dugu. Gaur egungo eredu linealean materialak era arduragabean erabiltzen ditugu. Natur baliabideetara behin eta berriz jotzen dugu material berriak lortzeko. Horiekin osatutako produktuak erabiltzeari utzi ondoren, material hori berreskuratu beharrean, dena nahastu eta alferrik galtzen dugu zaborrarekin daukagun arazoa sortuz. Egun ezagutzen ditugun zabortegi kutsakorretan pilatzen dugun zaborraren ondorioek arazo larriak sortzen dizkigute. Horren alternatiba gisa proposatzen diguten Errausketak ez du arazoa konpontzen larriagotu baizik. Erraustutakoaren heren bat bertan geratzen da zepa eta errauts toxiko moduan. Beste bi herenek tximiniatik atera eta ingurumena kutsatzen dute. Ezin dugu segi mundu mugatu batean mugarik edukiko ez balu bezala jokatzen. (more…)\n2012-04-22 // Berrerabilpena, Birziklajea, Zabortegia // Iruzkinik ez\nGZZk hitzaldiak ematen segitzen du. Azken asteotan Asteasu (30 lagun), Ordizia (100dik gora lagun), Zaldibi (80 lagun), Mutriku (100 lagun), Legazpi (60 lagun), Pasaian (30 lagun), Irura (20 lagun) eta Zarautzen (60 lagun) eman dugu “Zero Zabor: Posible al da Atez Atekorik gabe?” hitzaldia. (more…)\n2012-04-22 // Atez atekoa, Gaikako bilketa // Iruzkinik ez\nUsurbilen hiru urte daramatzate hondakinak atez ate biltzen Espainiako Ingurumen Ministerioak, Usurbilgo (Gipuzkoa) atez ateko zabor bilketa sistema “jardunbide egoki” moduan du bere webgunean. Zaborren prebentzio eta kudeaketaren arloan, gaikako bilketarako eredu gisa du Ministerioak Usurbilgo herria eta webgunean informazio zabala eskaintzeaz gain, atez atekoaren emaitzak ematen ditu.\nJardunbide egokia duten beste proiektu batzuk ere badakartza webgunean, hala nola Antsoaingo (Nafarroa) festetan zaborren kudeaketa jasangarrirako proiektua, Bartzelonako merkataritzako gaikako bilketa, Mallorcako Esporles herrian generazio bidezko ordainketari loturiko atez ateko zabor bilketa… (more…)\n2012-04-14 // Errausketa, Zabortegia // Iruzkinik ez\nNafarroako Gobernuko presidente Yolanda Barcinak (UPN) herenegun egin zuen bezala, Olatzagutiko Cementos Portland enpresak zaborrak erretzeko duen proiektua babestu dute PSNk eta NaBaik. Nafarroako Parlamentuko Ingurumen, Landa Garapen eta Industria Batzordeko ordezkariek lantegia bisitatu zuten atzo, eta Bildu aurka azaldu zen. Gainerakoek «beharrezkotzat» jo zuten, lantegiaren etorkizuna bermatzeko. (more…)\n2012-04-13 // Errausketa, Zabortegia // Iruzkinik ez\nHondakinak erretzeko babesa eman dio Olatzagutiko Cementos Portland fabrikari Yolanda Barcina Nafarroako Gobernuko presidenteak. Izan ere, Nafarroako Gobernuaren ustez, beharrezkoa da petrolioaz gain beste erregai batzuk erabiltzea Olatzagutiko porlan fabrikaren bideragarritasuna ziurtatzeko. Barcina Juan Bejar fabrikako zuzendariarekin bildu zen herenegun, eta hark fabrikaren egoera «larriaren» berri eman zion gobernuburuari. Zuzendaritza beldur da Cementos Portland enpresak Olatzagutiko lantegia itxiko ote duen. (more…)\n2012-04-12 // Atez atekoa, Birziklajea, Gaikako bilketa // Iruzkinik ez\nLA actual problemática con los residuos sólidos urbanos (RSU) no solo se reduce a vertederos, incineradoras o al reciclaje. Los RSU no son más que el último eslabón de la cadena de consumo. Un sistema y una economía cuyo motor es el consumo: explota recursos naturales, los transforma, los comercializa, los consume y los desecha. Es un modelo lineal que no falla únicamente en la imposibilidad de gestionar cada vez más residuos. Colapsa también en su origen, ya que los recursos del planeta son limitados. Incluso en su nudo. En las fases de producción y consumo, donde se establecen relaciones humanas (o inhumanas) desequilibradas basadas en la información desigual y la dominancia. (more…)\n2012-04-03 // Atez atekoa, Gaikako bilketa // Iruzkinik ez\nGizartean puri-purian dagoen arazo bat txirrindularitzarekin lotu nahiko nuke gaurkoan. Zaborraren inguruko arazoaz ari naiz hizketan. Atez atekoak nahikoa iskanbila sortu du azkenaldian, eta tropelean ere bada antzeko mugimendu bat. Frantziako Tourrak bultzatuta egiten da kilometroko atez ateko moduko bat. Zaborra botatzeko kilometro bateko tartea zehazten dute antolatzaileek, ondoren jasotzeko lana erosoagoa izan dadin. (more…)\n2012-04-03 // Zabortegia // Iruzkinik ez\nKatalunian, industria hondakinak zabor bihurtu beharrean subproduktu izateke ekimena martxan jarrita dauka hango hondakinen kudeaketarako agentziak. Zabor gutxiago sortzeaz gain, ekonomiarentzako eta ingurumenarentzako dakarren onura azpimarratzekoa da, lehengai hoiek ez direlako kanpoan erosi behar, eta era berean, ez delako natura ustiatu behar hoiek lortzeko. Ondorengo estekan irakur dezakezue berria Ecoticiasen:\n2012-04-01 // Atez atekoa, Gaikako bilketa // Iruzkinik ez\nDurante este mes, la plataforma procederá a la recogida de firmas; las primeras 220 se recogieron el viernes tras la presentación oficial de la agrupación\nSegún señalaron los promotores en la presentación, «el principal cometido será intentar detener la imposición del PaP en Zarautz»\nEl salón de Antonianos se quedó pequeño el pasado viernes por la tarde en la presentación en sociedad de la plataforma ciudadana a favor del reciclaje y en contra de la implantación del puerta a puerta en Zarautz. Numerosos ciudadanos quisieron apoyar con su presencia esta iniciativa popular fruto de las reuniones realizadas entre numerosos vecinos y vecinas preocupados ante la intención del Ayuntamiento de Bildu de «imponer este sistema de recogida de residuos por encima de la voluntad del pueblo», señalaron en la presentación. (more…)\n2012-03-31 // Gaikako bilketa // Iruzkinik ez\nQuedan todavía muchos meses por delante para decidir si Tolosa va a cambiar su sistema actual de recogida de basura, pero todo parece indicar que las cosas no van a seguir igual que hasta ahora. El tema de los residuos volvió a polarizar el debate en el último, tenso y larguísimo Pleno celebrado por la corporación, en el que Bildu y Aralar unieron sus votos para rechazar sendas mociones de PNV y PSE-EE contra la posible implantación del PaP y aprobaron un texto alternativo en el que abogan por seguir con la estrategia iniciada esta semana a través de la creación de un grupo de trabajo multidisciplinar, que será el encargado de recoger información técnica sobre la materia. (more…)\n30 / 39«Aurrekoa102029303132Hurrengoa»


Hard rock 1960ko hamarkadan sortutako rockaren azpigeneroa da, garage, psikodelia eta blues rock mugimenduekin hasi zena. Hitz bortitzak, gitarra elektriko distortsionatuak, baxu elektrikoak eta bateriak ezaugarri nagusiak ditu. Hala ere, 2000ko hamarkadan, zenbait post-grunge taldek jatorrizko hard rock soinura berreskuratu zuten, 1970eko eta 1980ko zenbait taldek bere betiko jarrerari eutsi zioten bitartean.\nHard rock 1960ko hamarkadan sortutako rockaren azpigeneroa da, garage, psikodelia eta blues rock mugimenduekin hasi zena. Hitz bortitzak, gitarra elektriko distortsionatuak, baxu elektrikoak eta bateriak ezaugarri nagusiak ditu. 1970eko hamarkadan hedatu zen, Led Zeppelin, The Who, Deep Purple, Aerosmith, AC/DC edo Van Halen taldeei esker. 1980ko hamarkadan, zenbait hard rock talde sustraietatik aldendu eta pop rockera pasa ziren, besteak jatorrizko soinura itzuli ziren bitartean. Garai haietan, zenbait taldek arrakasta komertzial handia lortu zuten, Bon Jovi edo Def Leppard bezalako glam metal taldeak edo Guns N' Roses bezalakoek. 1990eko hamarkadan, grunge eta britpop mugimenduen arrakastari esker, hard rockak arrakasta galdu zuen. Hala ere, 2000ko hamarkadan, zenbait post-grunge taldek jatorrizko hard rock soinura berreskuratu zuten, 1970eko eta 1980ko zenbait taldek bere betiko jarrerari eutsi zioten bitartean. (eu)\nHard rock 1960ko hamarkadan sortutako rockaren azpigeneroa da, garage, psikodelia eta blues rock mugimenduekin hasi zena. Hitz bortitzak, gitarra elektriko distortsionatuak, baxu elektrikoak eta bateriak ezaugarri nagusiak ditu. Hala ere, 2000ko hamarkadan, zenbait post-grunge taldek jatorrizko hard rock soinura berreskuratu zuten, 1970eko eta 1980ko zenbait taldek bere betiko jarrerari eutsi zioten bitartean. (eu)\nHard rock (eu)


PDF (258 KB - 17 orri.)\nMartxoaren 1eko 8/2013 Dekretuaren bidez aldatutako Lehendakariaren abenduaren 15eko 20/2012 Dekretuak Euskal Autonomia Erkidegoko Administrazioko sailak sortu, ezabatu eta aldatu zituen, eta horien egitekoak eta jardun-arloak finkatu zituen. Dekretu horren arabera, honako egiteko eta jardun-arlo hauek dagozkio Lehendakaritzari:\na) Lehendakariari Jaurlaritzaren jarduna planifikatu eta koordinatzen laguntzea; eta, halaber, Euskal Autonomia Erkidegoko erakundeen arteko lankidetza, koordinazioa, plangintza bateratua eta artikulaziorako harremanak zuzentzea.\nc) Jaurlaritzaren informazio- eta komunikazio-politika komunikabideen aurrean; eta teknologia berriei eta multimedia ekoizpenari buruzko politika.\nd) Gizartearen eta herritarren parte-hartzea.\nf) Jaurlaritzaren politika ondorengo gaietan: Europar Batasuna, mugaz gaindiko eta eskualdeen arteko lankidetza, eta euskal gizataldeak eta euskal etxeak.\ng) Euskadiren kanpoko ordezkaritza- eta proiekzio-politika.\nj) Genero-indarkeriaren biktimez arduratzeko politikak zuzendu eta koordinatzea.\nk) Giza Eskubideen sustapena.\nl) Terrorismoaren biktimez arduratzeko politikak zuzendu eta koordinatzea.\nJaurlaritzaren Lehendakaritzaren antolamendu eta egitekoen esparru berria ezartzeko, hiru idazkaritza nagusitan egituratzen du Jaurlaritzaren Lehendakaritza dekretu honek: Lehendakaritzaren Idazkaritza Nagusia, Kanpo Harremanetarako Idazkaritza Nagusia eta Bakegintza eta Bizikidetzarako Idazkaritza Nagusia.\nLehendakaritzaren Idazkaritza Nagusiari Lehendakaritzako zerbitzu komunak koordinatu, zuzendu eta kudeatzea dagokio, eta, bereziki, Lehendakariari laguntza politikoa eta teknikoa ematea eta gizarte- eta erakunde-harremanen politika. Eusko Jaurlaritzaren informazio- eta komunikazio-politika ezarri, diseinatu eta zuzentzea dagokio, baita Jaurlaritzaren bozeramailetza-arloa eta protokoloa ere. Herritarren parte-hartzearen arloan, gainera, herritarrek parte hartzeko eta euren proposamenei erantzun instituzionala emateko bideak sustatzea dagokio.\nKanpo Harremanetarako Idazkaritza Nagusiari Eusko Jaurlaritzaren kanpo-harremanak planifikatu, bultzatu eta koordinatzea dagokio.\nBakegintza eta Bizikidetzarako Idazkaritza Nagusiari bakearen eta bizikidetzaren aldeko estrategiak eta jarduerak diseinatu eta sustatzea, terrorismoaren biktimez arduratzeko politikak zuzendu eta koordinatzea eta Giza Eskubideak sustatzea dagokio.\nOndorioz, eta Jaurlaritzari buruzko ekainaren 30eko 7/1981 Legearen 8.c) artikuluak eta abenduaren 15eko 20/2012 Dekretuaren 4. artikuluak ematen dizkidaten eskumenen arabera eta Jaurlaritzaren Kontseiluak 2013ko apirilaren 9ko bilkuran aztertu eta onartu ondoren, hauxe\nLehendakariaren abenduaren 15eko 20/2012 Dekretuak –martxoaren 1eko 8/2013 Dekretuaren bidez aldatua– bere 4. artikuluan Euskal Autonomia Erkidegoko Administrazioko sailak sortu, ezabatu eta aldatu zituen, eta horien egitekoak eta jardun-arloak finkatu. Dekretu horren arabera, honako egiteko eta jardun-arlo hauek dagozkio Lehendakaritzari: Jaurlaritzaren jarduna planifikatu eta koordinatzen Lehendakariari laguntzea; Euskal Autonomia Erkidegoko erakundeen arteko lankidetza, koordinazio, plangintza bateratu eta artikulaziorako harremanak zuzentzea; Jaurlaritzaren bozeramailetza; Jaurlaritzaren informazio- eta komunikazio-politika komunikabideen aurrean; teknologia berriak eta multimedia ekoizpena; gizartearen eta herritarren parte-hartzea; gizarte- eta erakunde-harremanak; Jaurlaritzaren politika ondorengo gaietan: Europar Batasuna, mugaz gaindiko eta eskualdeen arteko lankidetza, eta euskal gizataldeak eta euskal etxeak; Euskadiren ordezkaritza- eta proiekzio-politika kanpoan; garapenerako lankidetza; generoaren aukera berdintasunerako politika; genero-indarkeriaren biktimez arduratzeko politikak zuzendu eta koordinatzea; Giza Eskubideak sustatzea; eta terrorismoaren biktimei laguntzeko politikak zuzendu eta koordinatzea.\n1.– Aurreko artikuluan adierazitako arloen inguruko eskumenak betetzeko, honako organo hauek daude Lehendakaritzan:\n1.1.– Lehendakaritzaren Idazkaritza Nagusia:\na) Lehendakariaren Kabinetearen Zuzendaritza.\ng) Protokolo Zuzendaritza.\n1.2.– Kanpo Harremanetarako Idazkaritza Nagusia:\nc) Kanpoko Euskal Komunitatearen Zuzendaritza.\n1.3.– Bakegintza eta Bizikidetzarako Idazkaritza Nagusia:\n2.– Jaurlaritzaren Lehendakaritzako idazkari nagusiak Lehendakariaren menpe egongo dira zuzenean eta hierarkikoki, eta Jaurlaritzaren ekainaren 30eko 7/1981 Legearen ondorioetarako, sailburuordeen maila izango dute.\n3.– Euskadiren kanpoko ordezkari bakoitzak zuzendari-maila izango du, ekainaren 30eko 7/1981 Legean jasotakoaren ondorioetarako.\n2.– Garapenerako Lankidetzaren Euskal Agentzia zuzenbide pribatuko erakunde publikoa Lehendakaritzari atxikia dago, Kanpo Harremanetarako Idazkaritza Nagusiaren bidez, erakunde hori sortu eta arautzeko ekainaren 19ko 5/2008 Legean xedatutakoren arabera. Erakunde honi dagokio garapenerako lankidetzaren arloa.\na) Zientzia, Teknologia eta Berrikuntzarako Euskal Kontseilua, Lehendakariaren apirilaren 17ko 1/2007 Dekretuak sortu eta arautua.\nb) Kanpo Harremanetarako Sailarteko Batzordea, abuztuaren 31ko 127/2007 Dekretuaren bidez arautua.\nc) Kanpo Harremanetarako Erakunde Arteko Batzordea, martxoaren 18ko 52/2008 Dekretuaren bidez arautua.\nd) Euskal Gizataldeekiko Harremanetarako Aholku Batzordea, apirilaren 11ko 243/1995 Dekretuaren bidez arautua.\ne) Euskal Etxeen Erregistroa, uztailaren 28ko 318/1994 Dekretuaren eta maiatzaren 14ko 106/1996 Dekretuaren bidez arautua.\nf) Garapenerako Lankidetzaren Erakunde arteko Batzordea, Garapenerako Lankidetzarako otsailaren 22ko 1/2007 Legearen bidez sortua eta martxoaren 24ko 71/2009 Dekretuaren bidez arautua.\ng) Garapenerako Lankidetzarako Euskal Kontseilua, otsailaren 22ko 1/2007 Legearen bidez sortua eta irailaren 16ko 158/2008 Dekretuaren bidez arautua.\nh) Terrorismoaren Biktimen Partaidetzarako Euskal Kontseilua, otsailaren 23ko 55/2010 Dekretuaren bidez arautua.\ni) Publizitate Instituzionalari buruzko Sailarteko Batzordea, Euskadiko Publizitate eta Komunikazio Instituzionalari buruzko abenduaren 23ko 6/2010 Legearen bidez sortua eta azaroaren 22ko 237/2011 Dekretuaren bidez arautua.\n1.– Lehendakaritzaren Idazkaritza Nagusia Lehendakariaren menpe egongo da zuzenean eta hierarkikoki, eta egiteko hauek izango ditu:\nb) Jaurlaritzaren sailekiko eta Lehendakaritzarekin zerikusia duten erakundeekiko komunikazio-organo legez jardutea, hargatik eragotzi gabe Jaurlaritzako kideek Lehendakaritzarekin duten zuzeneko harremana eta dekretu honek Komunikaziorako Idazkaritza Nagusiari eta Kanpo Harremanetarako Idazkaritza Nagusiari esleitzen dizkien harremanak, Jaurlaritzari buruzko ekainaren 30eko 7/1981 Legean ezarritakoaren arabera.\nd) Lehendakariari Jaurlaritzaren jarduna zuzendu eta koordinatzeko behar duen laguntza ematea. Horretaz gain, aholkularitza ere eskainiko dio, hala eskatzen dionean.\ne) Lehendakariaren gizarte- eta erakunde-harremanak gauzatu eta sustatzeko irizpide orokorrak ezartzea.\nf) Sektoreetako jarduera- eta ekimen-planei buruzko informazio-prozedura egokiak ezartzea eta horiek mantentzea, Lehendakariari gobernu-lana koordinatzen laguntzeko.\ng) Lehendakariak erakundeetan parte hartu behar duenean lagungarri izan dakiokeena eskatzea Jaurlaritzako sailei.\nh) Sailen jardueren koordinazio orokorrerako eta sektorialerako prozedurak eta tresnak proposatzea, eta gauzatzen diren gainbegiratzea.\n2.– Lehendakaritzaren Idazkaritza Nagusiak egiteko hauek ditu komunikazio-arloan:\na) Eusko Jaurlaritzaren informazio- eta komunikazio-politika ezarri, diseinatu eta zuzentzea, gizarte-komunikabideez baliatuz.\nb) Eusko Jaurlaritzaren jardunaren berri behar bezala ematen dela ziurtatzea, baita Lehendakariaren eta Jaurlaritzaren bozeramailearen jardunaren berri ere.\nc) Beharrezko irizpide eta baliabideak ezartzea Euskal Autonomia Erkidegoko Administrazio Orokorreko sail eta erakunde autonomoen prentsa-zerbitzuen nahiz erakunde-izaerako jarduerei eragiten dien zabalkunde- eta informazio-jardunaren koordinazioa bermatzeko.\nd) Beharrezko irizpideak eta baliabideak ezartzea erakunde arteko jarduerei eragiten dien zabalkunde- eta informazio-jardunaren koordinazioa ziurtatzeko.\ne) Jaurlaritzak komunikabideekin dituen harremanak zuzentzea.\nf) Gizartea sentsibilizatzeko publizitate-kanpainak eta neurriak koordinatzea, baita Eusko Jaurlaritzaren eta bere sailen jardueren zabalkundea egitea ere, Publizitate Instituzionalari buruzko Sailarteko Batzordearen bidez.\ng) Euskadiren irudi instituzionala kanpoan zabaltzeko informazio- eta publizitate-irizpideak eta -politikak ezartzea.\nh) Euskal Autonomia Erkidegoko Administrazio Publikoak interneten duen presentzia-eredua arautzen duen ekainaren 8ko 108/2004 Dekretuan zehaztutako egitekoak.\ni) Jaurlaritzari laguntza ematea Gobernuaren interes orokorreko gaiak euskal gizarteari komunikatzerakoan.\nj) Gizarteak eta herritarrek politika sektorialak diseinatu eta ezartzen parte hartu behar dutela jakinaraztea Gobernu-organoei, eta horren gainean sentsibilizatzea.\nk) Herritarrek parte hartzeko eta euren proposamenei erantzun instituzionala emateko bideak sustatzea.\na) Lehendakariari xedapen orokorren eta erabakien proiektuak prestatu eta proposatzea, eta Lehendakaritzaren egitekoen eta jardun-eremuen arloan beharrezko diren zirkularrak, instrukzioak eta egintzak ematea. Berari dagokio, halaber, Lehendakaritzako diru-laguntzen deialdia egitea eta horiek ebaztea, salbu Kanpo Harremanetarako Idazkaritza Nagusiaren eta Bakegintza eta Bizikidetzarako Idazkaritza Nagusiaren eskumen-arloari dagozkionak.\nb) Lehendakariari laguntzea, Jaurlaritzaren Lehendakaritzari esleitutako jardun-arloetan, Jaurlaritzaren Kontseiluak edo horren baitan sortutako batzorde delegatuek onartu beharreko gaiak aurkeztu, defendatu eta izapidetzen.\nc) Sektore Publikokok Kontratuen Legearen Testu Bateginak –azaroaren 14ko 3/2011 Legegintzako Errege-dekretuaren bidez onartua– Kontratazio Organoari esleitzen dizkion ahalmenak betetzea, hargatik eragotzi gabe Euskadiren Kanpoko ordezkariei dagozkien kontratazio-arloko ahalmenak.\nHalaber, eskumena izango du Euskal Autonomia Erkidegoko baliabide propio eta zerbitzu teknikotzat hartzen diren entitateekin prestazioren bat hitzartzeko negozio juridikoak egiteko. Arlo publikoko kontratazioaren arauetan jarriko du zein diren baliabide propio eta zerbitzu tekniko horiek.\nd) Lehendakaritzaren eskumenekoak diren espedienteak izapidetzeko gastuetarako baimenak ematea –hargatik eragotzi gabe zenbatekoaren arabera Jaurlaritzaren Kontseiluari dagozkion gastu-baimenak– eta aurrekontu-gaietan oro har sailburuenak diren ahalmenak erabiltzea.\ne) Euskal Funtzio Publikoari buruzko uztailaren 6ko 6/1989 Legearen 10. artikuluak sail bakoitzari esleitzen dizkion eskumenak betetzea eta Lehendakaritzako aldi baterako langileak izendatzea.\n6. artikulua.– Lehendakariaren Kabinetearen Zuzendaritza.\nLehendakariaren Kabinetearen Zuzendaritzari egiteko hauek dagozkio:\nc) Prospekzio Soziologikoen Kabinetearen bidez, azterlanak, txostenak eta jarduerak gauzatzea, Jaurlaritzaren Lehendakaritzak gizarte-errealitatearen egoera eta bilakaeraren berri izan dezan.\n7. artikulua.– Araubide Juridikoaren Zuzendaritza.\na) Lehendakaritzaren eskumen-eremuan, Jaurlaritzaren Kontseilua erabaki beharreko gaiak prestatu eta koordinatzea, bai eta Euskal Herriko Agintaritzaren Aldizkarian argitaratu beharrekoak ere.\nc) Lehendakaritzaren xedapen, hitzarmen eta akordioen proiektuak prestatzea eta horien berri ematea, eta Jaurlaritzaren Lehendakaritzaren organoei aholku juridikoak ematea.\n8. artikulua.– Koordinaziorako Zuzendaritza.\nc) Sailei euren jardunak planifikatu, programatu eta ebaluatzeko aholkularitza ematea, bereziki sail arteko eta erakunde arteko eragina dutenean. Jardun hauetan, Herri Administrazio eta Justizia eta Ogasun eta Finantza Sailekin koordinatuta jardungo du.\nd) Sail arteko edo erakunde arteko organoetan parte hartzea, horien jarduera Gobernuaren jardunerantz bideratzeko, eta organoen arteko koordinazioa eta horien funtzionamendu eraginkor eta eragimenezkoa sustatzea.\n9. artikulua.– Zerbitzu Zuzendaritza.\nZerbitzu Zuzendaritzari egiteko hauek dagozkio:\nb) Lehendakaritzari atxikitako langileak administratu eta kudeatzea, bera baita diziplina-espedienteak izapidetzeko eskumena duen administrazio-organoa.\nd) Gizarte-ekintzako eta langileak prestatu eta trebatzeko planak eta programak prestatzea, hargatik eragotzi gabe gai horretan Herri Arduralaritzaren Euskal Erakundeak bereganatuta dituen aginpideak.\nf) Lehendakaritzako bulegoen barne-erregimenaz arduratzea, horiek administratzea, eta horien ondarea eta ekipamendua mantentzea.\ng) Sortzen diren ondare-erantzukizuneko espedienteak hasi eta izapidetzea, ondoren Lehendakaritzaren idazkari nagusiari helarazteko, honek ebatz ditzan.\ni) Euskadiren Kanpoko Ordezkaritzek egoki funtzionatzeko jardueretan laguntzea eta jarduera horien gauzatzen direla ziurtatzea, bereziki gai hauetan: ondarea, obrak eta altzariak, informatika- eta telekomunikazio-baliabideak, ibilgailuak eta langileak, besteak beste.\nk) Administrazioa aldatu eta modernizatzeko organo eskudunak ezartzen dituen ekimenak eta araubideak garatu eta betetzeko behar den euskarria bermatzea.\nm) Lehendakaritzako langileen euskalduntze-prozesua eta hizkuntza-normalizazioa bultzatzea, bai eta euskararen erabilera sustatzea ere, dagokion euskara-unitatearen bidez.\n10. artikulua.– Komunikaziorako Zuzendaritza.\na) Eusko Jaurlaritzaren jardueren berri behar bezala ematen dela ziurtatzea, baita Lehendakariaren eta Jaurlaritzaren bozeramailearen jardueren berri ere.\nb) Gobernuaren komunikatuak, erreferentziak eta prentsa-oharrak egitea.\nc) Gizarte-komunikabideekiko harremanak ziurtatu eta erraztea.\nd) Sailen informazio-lana erraztea eta sail horien prentsa-zerbitzuak koordinatzea.\ne) Publizitate-kanpainak eta sentsibilizazio-neurriak koordinatzen eta Eusko Jaurlaritzaren jarduna zabaltzen kolaboratzea.\nf) Informazio- eta publizitate-politikak ezarri eta gauzatzea, Euskadiko erakundeen irudi instituzionala kanpoan zabaltzeko.\ng) Euskadiko nahiz nazioarteko gaurkotasunak komunikabideetan duen islaz azterlanak eta txostenak gauzatzea, eta politikaren, ekonomiaren eta gizartearen egoera aztertzea, ikuspuntu informatibotik.\n11. artikulua.– Gobernu Irekiaren Zuzendaritza.\na) Eusko Jaurlaritzaren komunikatuak, erreferentziak eta prentsa-oharrak egitea, sailetako prentsa-zerbitzuekin elkarlanean, eta Jaurlaritzaren jarduerek ikus-entzunezko estaldura egokia izango dutela bermatzea.\nc) Erakundearen «euskadi.net» web-orriaren bidez, Jaurlaritzaren jardun orokorraren informazio-edukiak zuzendu eta koordinatzea.\nd) Interneteko komunikazioko ikus-entzunezko eta multimediako tresna berriak aztertu eta sustatzea, parte-hartzea bultzatzeko eta Jaurlaritzarekin sarean komunikatzeko.\ng) Herritarren artean eztabaida eragiten duten gaiak zein diren identifikatzea, Administrazio publikoak horien gaineko gogoeta egin dezan.\n12. artikulua.– Protokolo Zuzendaritza.\nProtokolo Zuzendaritzari egiteko hauek dagozkio:\na) Gizarte-eragile, herritar eta erakundeekiko Lehendakariaren harremanak gauzatzea eta horien jarraipena egitea.\nb) Lehendakariak parte hartu behar duen ekitaldi ofizialak egoki antolatu eta burutzen direla bermatzea.\nc) Lehendakaritzaren harreman publikoetarako behar diren jarduerak burutzea.\nd) Kanpo Harremanetarako Idazkaritza Nagusiarekin elkarlanean, Lehendakariari laguntza logistikoa ematea kanpora egin behar dituen bidaietarako.\ne) Kanpo Harremanetarako Idazkaritza Nagusiarekin elkarlanean, kanpoko pertsona ospetsuek Euskadira egiten dituzten bidaietarako laguntza logistikoa ematea.\nf) Lehendakaritzari eta Jaurlaritzako goi-kargudunei protokoloaren araubidea ezartzea.\n2.– Euskal Autonomia Erkidegoaren eskumen-eremuan, hauek dira Kanpo Harremanetarako Idazkaritza Nagusiaren egitekoak:\nb) Kanpo-harremanen plan estrategikoaren zehaztapena eta martxan ezartzea sustatu eta koordinatzea.\nc) Jaurlaritzari kanpo-harremanen arloan lagundu eta aholku ematea, eta eremu horretarako Lehendakariaren jarraibideak betearaztea. Ildo horretan, Lehendakaritzari laguntzea, Eskualdeen Komitean eta beste eskualde-organo edo -erakunde batzuetan Euskal Autonomia Erkidegoaren ordezkari instituzionala den heinean dituen egitekoetan. Horrez gain, Lehendakariaren ordezkoa izango da Eskualdeen Komitean eta beste eskualde-organo edo -erakunde batzuetan.\ne) Europar erakundeei buruzko jardun-politika definitzea, batez ere Europar Batasunari eta Europako Kontseiluari buruzkoa.\nf) Eusko Jaurlaritzak Europako eskualde-mugimenduan duen ekimena zuzentzea; batez ere, Europako Eskualdeen Batzordean eta Euskadik parte hartzen duen eskualde arteko erakundeetan.\ng) Mugaz gaindiko eta eskualde arteko lankidetza-harremanak sustatu, gauzatu eta koordinatzea.\ni) Eusko Jaurlaritzak beste herri, eskualde edo erakunde azpiestatal batzuekin edota Nazioarteko Erakundeekin izan ditzakeen harreman bilateralak eta multilateralak sustatu, gauzatu eta koordinatzea.\nj) Europar politikaren, Eusko Jaurlaritzaren kanpo-harremanen, eta Estatuaren nazioarteko politikaren jarraipena egitea Euskal Autonomia Erkidegoaren eskumenei eragiten dieten gaietan, eta gai horietan Estatuko Administrazioarekin elkarlan instituzionalean aritzea.\nk) Nazioarteko Tratatuak egin eta negoziatzen Euskal Autonomia Erkidegoak izan behar duen parte-hartzea zuzendu eta koordinatzea, Estatuko Administrazioarekin adostutako bideetatik.\nn) Euskal erakundeen arteko kooperazioa eta lankidetza sustatzea, Kanpo Harremanetarako Sailarteko Batzordearen eremuan, kanpo-harremanen eremuko proiektu komunak abian jartzeko.\n3.– Jaurlaritzaren kanpo-harremanak bateratuak izan daitezen, Kanpo Harremanetarako Idazkaritza Nagusia eta bere organoak elkarlanean arituko dira Eusko Jaurlaritzako sailekin, erakunde autonomoekin, sozietate publikoekin eta Euskal Autonomia Erkidegoko Administrazio Orokorreko erakunde publikoekin, Kanpo Harremanetarako Idazkaritza Nagusiak kanpo-harremanekin zerikusia duten arau- eta xedapen-proiektuen berri emango du.\n5.– Kanpo Harremanetarako idazkari nagusiak egingo du bere eskumeneko arloko diru-laguntzen deialdia, bere eskumen-eremuari dagozkion arloetan, eta horien ebazpena, aldiz, dagokion zuzendari eskudunek emango dute.\n6.– Kanpo Harremanetarako idazkari nagusia izango da Garapenerako Lankidetzaren Euskal Agentziaren lehendakariordea.\n7.– Kanpo Harremanetarako idazkari nagusia izango da Garapenerako Lankidetzaren Erakunde arteko Batzordearen lehendakaria.\nKanpo Harremanetarako Zuzendaritzak Kanpo Harremanetarako Idazkaritza Nagusiari gai horietan dagozkion egitekoak bete behar ditu, eta bereziki, honako hauek:\na) Kanpo Harremanetarako idazkaritza nagusiari laguntzea kanpo-harremanen politika kudeatu eta gauzatzen.\nh) Eusko Jaurlaritzaren eta nazioarteko erakundeen arteko harreman multilateralak sustatu eta erraztea.\nl) Kide kontsularrarekiko harremanetan komunikazio-kanal izatea Euskadin.\na) Kanpo Harremanetarako idazkari nagusiari laguntzea Jaurlaritzaren Europako jarduna sustatu eta koordinatzen.\nc) Koordinazio-neurriak bete daitezela bultzatu eta gauzatzea, Europar Batasuneko arauak eta politika landu eta aplikatzen Jaurlaritzak esku har dezan, eta neurri horiek betetzeko Jaurlaritzaren Sare Eragilea garatzea.\nd) Europako erakundeetako organo eta lantaldeetan –Europar Batasunekoetan, batez ere– EAEko ordezkarien parte-hartzea sustatu, garatu eta koordinatzea.\ne) Europako Erkidegoko zuzenbidearen erabilera gainbegiratu eta koordinatzea.\nf) EAEko Administrazio Orokorraren komunikazio ofizialak Europako erakundeetara –batez ere, Europako Kontseilura– bideratu eta gidatzea, komunikazio horiek ordenamendu komunitarioak eragiten dieten betebeharrei buruzkoak direnean bereziki (xedapenen transposizioei, Estatu-laguntzen proposamenei, arau-hausteei eta abarrei buruzkoak). Horretarako legeak ezarritako bideak erabiliko dira.\ng) Kanpo Harremanetarako eta Europar Batasunerako Estatu Idazkaritzekin elkarlan- eta lankidetza-harremanak izatea, Europar Batasunaren gaiei dagokienean.\nh) Europako Batzordearen eta Europako Legebiltzarraren Madrilgo Ordezkaritzarekin harremanak izatea.\ni) Jaurlaritzako sailek, bere erakunde autonomoek eta sozietate publikoek Europar Batasunaren programa eta ekimenetan duten parte-hartzea sustatu, koordinatu eta ebaluatzea, betiere, programa eta ekimen horiek programazio-dokumenturik edo programa eragilerik behar ez badute.\nj) Jaurlaritzako sailek Europar Batasunaren ekimenen berri izateko eta ekimenoi jarraipena egiteko tresnak zuzendu eta koordinatzea.\nk) Jaurlaritzako sailei arau, politika eta ekimen komunitarioei buruzko aholkuak ematea, arau, politika eta ekimenok sailon interesekoak direnean.\nl) Europar Batasuna eraikitzearekin zerikusia duten gaiei buruzko hedapena eta zabalkundea egiteko jarduerak gauzatzea, gai horiei buruzko prestakuntza-egintzak eta -azterlanak gauzatzea, eta Europako Informazioaren Euskal Sarea sustatzea.\n2.– Mugaz gaindiko lankidetzari buruzko jarduerei dagokienez, honako egiteko hauek ditu Europako Gaietarako Zuzendaritzak:\na) Euroeskualdeen Biltzarraren lan-bilkura eta batzordeetan parte hartzea.\nb) Kanpo Harremanetarako Idazkaritza Nagusia ordezkatzea Pirinioetako Lan Elkartearen (PLE) batzarretan.\nc) Jaurlaritzaren ordezkaritza teknikoa koordinatzea Eskualde arteko Ekimen Komunitarioaren kudeaketan.\nd) Akitaniako, Pirinio Atlantikoetako eta Midi-Pyrénées eskualdeko erakundeekin eta muga inguruko udalerriekin harremanak ezartzea, bai eta mugaz gaindiko herritarrari zerbitzuak ematen dizkioten erakunde eta agentziekin ere.\ne) Mugaren alde bietako eragile publikoen eta pribatuen artean mugaz gaindiko harremanak ezar daitezela bultzatzea.\nf) Jaurlaritzaren mugaz gaindiko politiken eragina ebaluatzea.\ng) Jaurlaritzaren sailen mugaz gaindiko jardueren aholkularitzan laguntzea.\n16. artikulua.– Kanpoko Euskal Komunitatearen Zuzendaritza.\nKanpoko Euskal Komunitatearen Zuzendaritzari dagokio Kanpo Harremanetarako Idazkaritza Nagusiak bere jarduera-esparruan dituen egitekoak gauzatzea, eta, bereziki, hauek:\na) Kanpo Harremanetarako idazkari nagusiari laguntzea kanpoko euskal komunitatearen harreman-politika kudeatu eta gauzatzen; komunitate hori euskal etxeei bildutako edo bildu gabeko euskal jatorriko pertsonek osatzen dute.\nb) Euskadi eta kanpoko euskal komunitatearen arteko loturak eta harremanak sustatu, koordinatu, ezarri eta areagotzea, batez ere, lotura eta harreman sozialak, kulturalak eta ekonomikoak.\nc) Kanpoko euskal komunitatea egituratu eta interkonektatzea.\ng) Euskal Autonomia Erkidegotik kanpo bizi den euskal komunitatearen eta EAEko botere publikoen arteko komunikazio-kanalak ezartzen laguntzea\nh) Lau urtero, Kanpoko Euskal Gizataldeen Mundu Batzarra antolatzea.\nk) Hezkuntza, Hizkuntza Politika eta Kultura Saila eta Etxepare Institutuarekin batera, kanpoko euskal komunitatean euskal kultura eta hizkuntza zabaldu eta mantentzeko proiektuak gauzatzea, bai eta Euskadik eta kanpoan diren euskal gizataldeek komunean duten errealitate horretako gai historikoei eta egungo gaiei buruzko ikastaroak, mintegiak, konferentziak, erakusketak eta kongresuak ere.\nl) Euskal Etxeen Erregistroa eta Federazioak kudeatzea.\nm) Euskadiko eta beste herrialde batzuetako euskal komunitateak elkarrengana gehiago hurbil daitezen behar diren azterlanak eta argitarapenak egin eta zabaltzea.\na) Autonomia Erkidegoaren interesak ordezkatzea Europar Batasuneko erakunde eta organoen eta egoitza Bruselan duten erakunde multilateralen eta organoen aurrean.\nb) Euskadiren interes sozioekonomikoak, sektorialak eta profesionalak kudeatzea, Europar Batasuneko ekimenek interesoi eragiten badiete, betiere.\nc) Bere egitekoak betetzen Europako Gaietarako Zuzendaritzari laguntza ematea.\nd) Europar Batasuneko lege-ekimenen inguruko erabakiak hartzeko prozesua jarraitzea eta informazioa eskuratzea, lege-ekimenok Euskal Autonomia Erkidegoaren eskumenei edo interesei eragiten badiete, betiere.\nf) Europar Batasunean parte hartzeko borondatea adierazten duten erakunde publiko nahiz pribatuei aholku teknikoak eskaintzea, laguntzarako zentro logistiko gisa.\ng) Euskal Autonomia Erkidegoaren eta Espainiako Ordezkaritza iraunkorraren arteko harreman-organoa izatea.\n2.– Euskadiren Bruselako ordezkariak kontratazio-organo gisa jardungo du bere lurralde-eremuan egiten diren kontratuetan, baldin eta sektore publikoko kontratuei buruzko legerian araututako kontratu txikiak badira, eta higiezinak errentatzeko kontratuak badira, azaroaren 6ko 2/2007 Legegintzako Dekretuaren bidez onartutako Euskadiko Ondareari buruzko Legearen Testu Bateginaren 41. artikuluko 2. paragrafoko a) eta b) idatzi-zatietan ezarritako eran. Gainera, titularrak baimendu beharko du kontratazio horiek eragindako gastua.\n1.– Euskadiren Argentinako (Mercasur), Txile, Peru eta Kolonbiako, Estatu Batuetako eta Mexikoko Ordezkaritzak Euskal Autonomia Erkidegoaren ordezkaritza-organoak dira euskal gizataldeekiko harremanen arloan, eta Euskal Autonomia Erkidegoari dagozkion eskumenen baitan hainbat sektoretako interesak babestu eta sustatzearen arloan.\n2.– Euskadiren Kanpoko Ordezkaritza hauek, Kanpo Harremanetarako Idazkaritza Nagusiaren menpe daude zuzenean eta hierarkikoki, eta Kanpo Harremanetarako Zuzendaritzarekin koordinatuta jardungo dute; hauek dira haien egitekoak:\nd) Herrialde bakoitzeko araudi, politika eta aukerei buruzko aholkularitza, orientazioa eta informazioa ematea Jaurlaritzaren sailei zein toki- eta foru-erakundeei, bai eta interesa duten enpresei, unibertsitateei, zentro teknologikoei eta eragile ekonomiko eta sozialei ere.\nf) Euskadiko kultura-ekitaldi guztien zabalkundea egitea. Arreta berezia eskainiko zaio euskarari, kanpoan diren euskal gizataldeetako herritarrek, edo gizatalde horietakoak izan ez arren interes berezia duten gainontzeko herritarrek, ikasteko aukera izan dezaten.\nb) Kontratazio-organo gisa jardutea bere lurralde-eremuan egiten diren kontratuetan, baldin eta sektore publikoko kontratuei buruzko legerian araututako kontratu txikiak badira, eta higiezinak errentatzeko kontratuak badira, azaroaren 6ko 2/2007 Legegintzako Dekretuaren bidez onartutako Euskadiko Ondareari buruzko Legearen Testu Bateginaren 41. artikuluko 2. paragrafoko a) eta b) idatzi-zatietan ezarritako eran. Gainera, titularrak baimendu beharko du kontratazio horiek eragindako gastua.\nc) Administrazio publikoetan Eusko Jaurlaritza ordezkatzea Ordezkaritzaren ohiko funtzionamendurako beharrezkoak diren izapide guztietan, eta, batez ere, zergak kudeatu eta ordaintzeko eta lizentziak eta baimenak lortzeko.\nLehendakaritzaren Idazkaritza Nagusia Lehendakariaren menpe egongo da zuzenean eta hierarkikoki, eta egiteko hauek dagozkio:\na) Giza duintasunean eta Giza Eskubideekiko konpromisoan oinarritutako bakearen eta elkarbizitzaren kultura sustatzeko sailen arteko estrategia bat diseinatu eta zuzentzea.\nb) Memoria historikoko politika publikoak definitzea, eta, hala behar bada, Memoriaren Institutua abian jartzea.\nc) Biktima guztien elkartasun-, aitortza- eta arreta-politiken jarraitutasuna, garapena eta hedapena diseinatu eta sustatzea.\nd) Entitate, elkarte eta erakundeekin lankidetzan jardutea eta elkarri eragitea helburu berak gauzatzeko, batez ere, Eusko Legebiltzarrarekin.\na) Biktimekiko elkartasuna eta horien aitortza publiko eta soziala sustatzea, honela bakearen aldeko kultura, giza eskubideen eta askatasunen errespetua zabalduz eta iraganaren ikuspegi etikoarekin memoria kritikoa babestuz.\ne) Lankidetza- eta informazio-harremanak izatea Euskal Autonomia Erkidegoko Administrazio Orokorreko erakundeekin, bai eta bestelako instituzio, erakunde eta administrazio publikoekin ere, bakoitzaren eskumenen eremuan, biktimei laguntza osoa eta egokia emateko.\na) Giza Eskubideak eta Bakearen eta Elkarbizitzaren kultura sustatzeko politika publikoa bultzatzea.\nb) Jaurlaritzako sailen jarduerak koordinatzea Giza Eskubideen, bakearen eta elkarbizitzaren arloan.\nc) Aurreko idatzi-zatietan zerrendatutako gaietan sentsibilizazio- eta prestakuntza-jarduerak sustatzea, Autonomia Erkidegoaren eremuan.\nd) Oinarrizko helburutzat Giza Eskubideen alde egitea eta horiek sustatzea duten elkarte, fundazio eta gizarte-mugimenduekin lankidetza-harremanak indartzea.\ne) Gerra zibilaren eta diktaduraren garaian jazarpena edo indarkeria jasan zutenen eskubideak aitortu eta zabaltzen eta haien aldeko neurriak ezartzen dituen abenduaren 26ko 52/2007 Legean ezartzen diren aurreikuspenak Autonomia Erkidegoan behar bezala betetzen direla zaintzea.\nEuskadiren Kanpoko idazkari orokor, zuzendari eta ordezkarien postuak hutsik badaude edo titularra bera falta bada nahiz gaixorik badago, ordezkapenak arau hauei jarraikiz egingo dira:\na) Idazkaritza nagusiei emandako eskumenak eta egitekoak idazkaritza nagusi horietako zuzendariek beteko dituzte egoera horrek dirauen bitartean, egiturako hurrenkeraren arabera.\nb) Zuzendariei eta Euskadiren Kanpoko ordezkariei emandako eskumenak eta egitekoak hierarkikoki gainetik dagoen agintariak beteko ditu.\nc) Aurreko arauak nahikoa ez diren kasuetan, administrazio-organoaren eskumenak gain-gainetik dagoen administrazio-organoak erabakitzen duenak beteko ditu.\n1.– Indarreko araudiak Herritarren Partaidetzarako Idazkaritza Nagusiari eta Komunikaziorako Idazkaritza Nagusiari egindako erreferentziak Lehendakaritzaren Idazkaritza Nagusiari egindakotzat hartuko dira.\n2.– Indarreko araudiak Genero-indarkeriaren Biktimei Laguntzeko Zuzendaritzari egindako erreferentziak Emakunde-Emakumearen Euskal Erakundeari egindakotzat hartuko dira.\nIndargabe geratzen dira 1/2010 Dekretua, urtarrilaren 12koa, Jaurlaritzaren Lehendakaritzaren egitura organikoa eta egitekoak ezartzen dituena, eta dekretu honetan adierazitakoaren aurka doan maila bereko edo apalagoko beste edozein xedapen.


Nitrox - Wikipedia, entziklopedia askea.\nNitrox aberasturiko aire urpekaritza taulak.\nNitrox urpekaritza teknikoan erabiltzen den oxigeno eta nitrogeno nahaste bat da. Airea gutxi gorabehera %21 oxigeno eta %79 nitrogenoz osaturik dago. Nitrox edo aberastutako airea normalean aire arruntak baino oxigeno gehiago duen nahasketei deitzen zaie; hau da %21 baino oxigeno gehiago dutenei. Bi nahaste estandar daude Nitrox I, oxigeno %32 eta nitrogeno %68 duena eta Nitrox II oxigeno %36 eta nitrogeno %64 duena.\n1 Nitrox erabiltzeko arrazoiak\n2 Nitrox erabiltzearen arriskuak\n3 Nitrox inguruko mitoak\nNitrox erabiltzeko arrazoiak[aldatu | aldatu iturburu kodea]\nAire aberastua erabiltzearen abantaila handiena arnasten den gasean nitrogeno kopurua murriztea da. Gorputzak urpekaritzan xurgatzen duen nitrogenoak deskonpresio gaixotasuna (Bends) izatearen arriskua sortzen du. Arnasten den nitrogeno kopurua murriztean gaixotasun horiek jasateko arriskua murrizten da ere.\nNitrox erabiltzen, hondoko denborak luzatu egin daitezke. Deskonpresio gabeko mugak nitrogeno absortzioan oinarritzen direnez, nitrogeno gutxitzeak hondo denbora luzatzen du. Zenbait urpekarik Nitrox erabili ondoren neke gutxiago sumatzen dutela esaten dute (airea erabiltzearekin alboratuaz).\nNitrox erabiltzearen arriskuak[aldatu | aldatu iturburu kodea]\nOxigenoa 1.2-1.4 bar baino presio partzial handiagoetan toxikoa izan daitekeenez, Nitrox erabiltzea (honek aireak baino oxigeno kopuru handiago du) arriskutsua izan daiteke sakontasun jakin batzuetan. Hala ere arrisku hori erraz kudeatu daiteke nahaste bakoitzari dagokion sakontasun-muga errespetatuaz.\nNitrox-arekin zerikusia duen beste arrisku bat (duen oxigeno kontzentrazio handigoarengatik sortzen dena ere) oker erabiltzean su artu dezakeen produktu batean bihurtu daitekeela da. Arrazoi hau dela eta erabiltzen diren zilindro eta balbulak pertsonal espezializatuak garbitu eta egiaztatu behar ditu sarritan.\nAberasturiko airea daramaten botilek eramaten duten pegatina.\nNitrox inguruko mitoak[aldatu | aldatu iturburu kodea]\nNitrox erabiltzean aire gutxiago kontsumitzen da: Arnasketa gehienbat odolak daraman karbono dioxido mailak kontrolatzen da eta ez arnasten den airearen oxigeno mailagatik. Arrazoi hau dela eta Nitrox arnasteak ez du zuzenean kontsumoarekin zerikusirik. Hala ere, kontsumoan erosotasuna bezalako beste faktore batzuek eragin zuzena izan dezakete.\nNitrox arnasten duen urpekari batek ez du deskonpresiio istripu arriskurik: Arnasten den airean nitrogenoa dagoenez, nitrox erabiliaz deskonpresio istripu bat izan daiteke. Hala ere behar bezala erabiliaz, nitrox-ek gorputzean disolbaturiko nitrogeno kopurua asko gutxitu dezake eta honen bidez deskonpresio istripuaz izateko arriskua txikitzen du..\nNitrox-ek narkosia gutxitzen du: Nahiz nitrox erabiliaz zenbait urpekarik narkosi gutxiago sentitu duten zenbait ikerketak hau probatzeko elementu zientifikorik ez dagoela argitu dute. Gaur egun nitrogeno narkosia eragina duela pentsatzen da eta ez nitrogenoak bakarrik.\nNitrox sakoneko urpekaritzan erabiltzen da: Nitrox-ek aireak baino oxigeno gehiago duenez, nitrox erabiltzen duten urpekariek aiera erabiltzen dutenek baino sakontasun txikiagoan dute muga.\nNitrox airea baino seguruagoa da: Behar bezala erabili an Nitrox-ek zenbait urperatze seguruago egiteko aukera ematen du. Baina nahasketa bat hautatu, botila mantenua eta oxigeno kontzentrazioa altuekin lan egiteko zailtasun gehigarriak direla medio zenbait jakitun ez daude nitrox seguruago dela esaten dutenekin ados.\nEntrenamendua[aldatu | aldatu iturburu kodea]\nGaur egun nitrox erabiltzeko beharrezko diren entrenamendua eta ziurtagiriak eskaintzen dituzten talde ezberdinak daude. Normalean bi maila ezberdinetan banatzen dira: Oinarrizkoa (estandarreko nahasketa bat edo biak) eta aurreratua (nahasketa konplexuagoak). Beste edozein urpekaritza motan bezala entrenamendua ezinbestekoa da.\n(Ingelesez) American Nitrox Divers, Inc. International\n(Ingelesez) Nitrox Frequently Asked Questions\nOrriaren azken aldaketa: 15 abendua 2019, 00:06.


Erika II – Gorka eta Iruneren ezkontzan – Kaixomaitia.eus | Bloga |Saltsa badago!\nGorkak eta Irunek posta elektronikoz bidali didate ezkontzarako gonbidapena, irailaren 23an izango da Astigarragan, Murgia jauregian.\nEnekorengan pentsatu dut, bera eta Gorka oso lagunak ziren lehen, agian ezkontzara etorriko da.\nDenbora asko igaro da lehen aldiz elkartu ginenetik, 3 urte gutxienez, gehiegi ote ziren? Edo justuak gure ver-elkartzea idilikoa izan zedin?\nBerea izateko gogo hori, gau batez bakarrik bada ere, areagotu egiten zen urteen poderioz. Gau bakaryietan larrua jotzen imajinatzen nuen gizona beti bera zen. Ez zen maitasun platonikoa, sexu platonikoa baizik. Ez nuen ideiarik ere harekin larrua jotzea nolakoa izango zen, baina nire fantasietan topaketarik sinestezinenak ziren.\nElizkizuna jauregiaren ondoko elizan izan zen.\nEneko aldarearen oinean ikusten dut, Gorkaren ondoan, lekuko, bere traje urdin eta pajaritarekin. Ez da aldatu, duela hiru urte bezala jarraitzen du, bere sendotasunarekin, bere irribarrearekin.\nZeremonia amaituta, Jauregiko lorategietara pasatu ginen. Ze leku ikusgarria!\nEdariz eta era guztietako aperitiboz hornituriko mahaiak zeuden. Nik ardo kopa bat hartu eta nire lagunen ondoan esertzera joan nintzen lorategiaren ondoan zeuden hamaka batzuetara.\nBat-batean bihotza taupadaka hasi zitzaidan, sexua heze neukan eta klitoriaren taupadak nabaritzen nituen. Eneko hurbiltzen ari zen, kopa eskuan zuela, irribartsu.\n“Axola zaizu esertzen banaiz?”\n“Inola ere ez”\n“Aspaldiko Erika, zer moduz zaude?”\nSartu eta egongelara joan behar genuen bazkaltzeko, nik mahaia partekatzen nuen ezagutzen ez nuen jendearekin eta Enekok Gorkari mahaiz aldatzeko eskatu zion, nirekin esertzeko. Nire ondoan, beste behin.\nArdoa eskaini zidan, irribarrez eta bere begi berdeekin niri begira, nire barrenak zeharkatuz.\nEzer ez da aldatu, denbora Grandolako egun horretan Lavapiesen gelditu izan balitz bezala da. Usain bera izaten jarraitzen du, kanela eta ylangylang usaina du, hain sentsuala eta sarkorra.\nJan, edan, barre egin eta abestu egin genuen, eta edandako alkohol kantitateak berotuta, musikaren erritmoan dantzan hasi ginen.\nGerritik helduta ninduen, bere behatzak soinekoaren azpitik ipurmasailak ukitzen eta nire lepoan arnasa hartzen sentitzen nituen. Belarrira xuxurlatzen zidan: “Ez diot inoiz zu desiratzeari utzi” “nire musa izan zara nire amets erotiko guztietan”. Zerbait xuxurlatzen zidan bakoitzean, pozez dardaa egiten nuen.\nHarengandik banandu eta aretotik irten nintzen airea hartzera.\nLorategien bukaeran zegoen harrizko bidea zeharkatu nuen. Gelditu egin nintzen, zerura begiratu nuen, gaua zen, ilargi betearen argia ikusten nuen zuhaitzen artean.\nBat-batean norbaitek eskumuturra hartu dit, izututa jiratu naiz. Eneko da. Besoa gerriaren atzetik pasa eta gogor estutzen nau. Iletik heldu eta burua atzerantz botatzen dit indarrez, eta lepoa hozkatzen hasten da, eta beste eskuarekin eskuineko titia hartzen du gogor estutuz. Oin-puntetan jartzen naiz, gerria mugituz nire pubisak bere zakila aurkitu arte, eta hantxe geratzen naiz, geldi.\nIlea pixka bat askatzen dit, eta bere ezpainak nireetara iristen dira, aurrena leun, lizun, bere arnasa nire ahotik sartzen da.\nHaren mihia pixkanaka sartzen da nire ezpainen artean, gero hozkada bat beheko ezpainean, eta berriro barrura. Gure ahoak bakar batean urtzen dira. Musu luze, suhar bat, erabat tentetuta dagoen nire titiburutik tiraka, soinekoaren azpitik.\nAskatu egin ginen, eta hasperen egin ondoren, aretora itzuli ginen.\nBiharamunean gosaltzera jaitsi nintzen, baina bera joana zen. Madrilera autoan itzultzean, alferrik galdutako aukera nuen buruan. Lorategi fantastiko horretako zuhaitzen artean, bera eta ni bakarrik geunden, basatien antzera larrua jo genezakeen, iluntasunean eta gaueko isiltasunean.\nErika errelato erotikoak helduentzako ipuinak kontaketa erotikoak Musutruk sexua


Ez dago Gabonik karakol bakorik | Labayru Fundazioa\nEz dago Gabonik karakol bakorik\nArgitaratze data: 2021-12-17\nJakin dakit batek baino gehiagok aurpegikune arraroa ipini duela eurak ikusiaz batera; beste asko, ordea, adurra dariola izango dira dagoeneko. Bada, batzuek zein besteek, jakizue balio proteiko handiko elikagaia dela karakola; jaki ezin hobea, giharren garapenari mesedea besterik ez dio egiten eta.\nKarakola erremediotzat baliatzea ere oso ohitura zabaldua izan da Euskal Herrian. Kukurruku-eztula osatzeko, esaterako, karakol-lerdea azukrearekin nahastuta hartzen zuten etxe batzuetan. Ukenduak ere egin izan dira adurrarekin; izan ere, osagai paregabeak ditu azalarentzat.\nAstebete falta da Gabon-gauerako; eta, izekoak, aurten ere, karakolak prestatuko ditu, Gabonetako plater izarra. Izan ere, gurean, Zornotzako Aldana baserrian ez dugu karakol bako Gabonik ezagutu. Ez Aldanan, ez inguruetako etxeetan ere. Oso plater tipikoa eta preziatua izan da Gabonetan, belaunaldiz belaunaldi igaro dena.\nSanmigelak pasatuta hasten gara urtero karakolak batzen. Euren bila, inguru ilun eta hezeak arakatzen ditugu urtero, hotzagatik ostendu egiten dira-eta askotan: baserri inguruko horma-bitarteetan, harri- eta lur-azpian eta zuhaitz-zuloetan gordetzen dira, adibidez.\nBildu ostean, zaku aireztatu batean sartzen dira, eta kortan edo ganbaran eskegi. Zintzilik dauden bitartean, ereinotz-arrama ere sartzen da zakuan; sikatzen laguntzen ei du. Beste leku batzuetan, letxuga edo zahia jartzen dute. Azken batean, kontsumitzen diren egunera arte ahalik eta ondoen kontserbatzea da helburua.\nPrestatzeko orduan, zailena garbiketa-prozesua da; lan hori kontu handiz egin beharrekoa da. Ur, gatz eta ozpin asko erabiltzen dira ondo garbitzeko. Mukia erabat desagerrarazteko, behin baino gehiagotan errepikatu behar da prozesu bakoitza. Hasteko, urez eta gatzez beteriko balde batean beratzen uzten dira, eta behar beste bider aldatu ura. Horren ondoren, banan-banan garbitzen dira, ur epelarekin, azaleko lohia kentzeko. Gero, berriro uretan eta gatzetan jartzen dira; eragiketa hori bi edo hiru bider errepikatzen da. Azken ura ozpinetan egiten zaie. Garbitu eta gero, karakolak egosi egiten dira, ondo garbi gera daitezen.\nKarakolak hainbat modutara prestatu daitezke. Gure etxean, kasurako, lehenengo-lehenengo, barazkiekin batera egosten dira 25 minutuz, gustua hartzeko. Ostean, bizkaitar erara egindako saltsa prestatzen da, piper txorizeroarekin eta tipularekin. Kazuela batean, karakolei eta aurretiaz frijitutako txerrikiei ꟷurdaia, solomoa eta txorizoaꟷ bizkaitar saltsa hori gainetik botatzen zaie, eta dena ondo-ondo nahastu behar da.\nArgi dago plater sendoa eta kaloria askokoa dela, baina urtean birritan jateak inori ez dio kalterik egiten. Beraz, utzi higuinak-eta alde batera eta gozatu, gorputzak eskertu ere egingo dizu eta.\n2021-12-10 Hurrengo artikulua\nGabon zikloaren nondik norakoak\nArtxiboa Hilabetea aukeratu 2022(e)ko urtarrila 2021(e)ko abendua 2021(e)ko azaroa 2021(e)ko Urria 2021(e)ko iraila 2021(e)ko uztaila 2021(e)ko ekaina 2021(e)ko maiatza 2021(e)ko apirila 2021(e)ko martxoa 2021(e)ko otsaila 2021(e)ko urtarrila 2020(e)ko abendua 2020(e)ko azaroa 2020(e)ko Urria 2020(e)ko iraila 2020(e)ko uztaila 2020(e)ko urtarrila 2019(e)ko Urria 2019(e)ko iraila 2019(e)ko abuztua 2019(e)ko uztaila 2019(e)ko ekaina 2019(e)ko maiatza 2019(e)ko otsaila 2019(e)ko urtarrila 2018(e)ko azaroa 2018(e)ko Urria 2018(e)ko maiatza 2018(e)ko apirila 2018(e)ko martxoa 2018(e)ko otsaila 2018(e)ko urtarrila 2017(e)ko azaroa 2017(e)ko Urria 2017(e)ko iraila 2017(e)ko uztaila 2017(e)ko ekaina 2017(e)ko otsaila 2017(e)ko urtarrila 2016(e)ko Urria 2016(e)ko iraila 2016(e)ko uztaila 2016(e)ko ekaina 2016(e)ko maiatza 2016(e)ko apirila 2016(e)ko otsaila 2016(e)ko urtarrila 2015(e)ko abendua 2015(e)ko azaroa 2015(e)ko Urria\nKategoria aukeratu abeltzaintza agricultura agriculture alga marina alimentación alpinism alpinismo animales animaliak animals Año Nuevo apiculture apprenticeship aprendizaje arrantza artesanía artesanía y profesiones varias artisautza artzaintza Aurresku auzotasuna aves Bakio Barandiaran baserri BASQUE MOUNTAINEERING beach beekeeping beltza biografías biography bird bizkaia black bolos calendario festivo Canciones canteras moleras Carranza casa y familia caserío children´s children’s games Christmas cine clothing and apparel colores colours comunicación de bienes contrato matrimonial crafts and trades cuentos y leyendas customs and traditions dance dantza danza deporte Día de los Reyes ecología ecology education Einstein elikadura emakumeak emigración enología enology entertainment Epiphany alms Erlijiositate herrikoia errege eguna Errotari proiektua Errotarri proiektua errotarria etxea eta familia Euskal Herriko mendizaleak euskara euskera ezkontza ezkontza zibila familia-ondare familia-unitate family diet family patrimony family unit farmsteads festive calendar fieldwork film filmación filmazio fishing funeral rites gabonak ganadería y pastoreo geología geologia geology gizartea gizonak grinding millstone Gudak Guerras handicraft harriak Hegaztiak Herencia herentzia Heritage herri-egutegia Herri-medikuntza historia Historical Memory history hizkuntza eta literatura hombres hondartza house and family ikaskuntza indumentaria itsasbelarrak itsasoko ogibideak juegos infantiles Kantak Karrantza kirola koloreak Labayru landa-eremuak landa-lan landako language and literature legacy lengua y literatura Lineage rights lingüística linguistics linguistika livestock farming and shepherding marriage marriage contract matrimonio medicina popular Memoria histórica Memoria historikoa mendigoixale mendizale mendizale politikoak mens migration milling mobilidad y transporte mobility and transport molinería montañeros montañeros políticos montañismo vasco mountaineering muela mugikortasuna eta garraioa mujeres music música musika navidad negro neighbourhood nekazaritza New Year niños/as oficios de mar oficios varios Ohiturak ondare-komunikazioa Ondarea others otras pasabolo tablón Patrimonio patrimonio familiar película pelikula pesca piedras pins playa political mountaineers popular calendar popular medicine popular religiosity producción production produkzioa religiosidad popular rites from birth to marriage ritos del nacimiento al matrimonio ritos funerarios rocas rock rural sardinerak sardineras sea trades seaweed sendazaletasun senderismo sociedad society Songs sport stories and legends testament testamento testamentua the grindstone quarries toponimia toponymy trabajo de campo tradición Transfer of jointly-owned property rights trekking troncalidad tronkaltasuna txirloak umeak unidad familiar Urtebarri usos y costumbres vecindad Wars women zinema


AFRO elkartearekiko hitzarmena onetsi da, tutoretzapeko etxebizitzen programarako\nKategoriak: Prentsa oharrak — Etiketak: Afroamerikarren AFRO elkartea, Gurutze Gorria — Komunikazio Zerbitzua / Servicio de Comunicación — 23 uztaila 2021 10:07\nBiztanle afroamerikarren AFRO elkartearekin lankidetza-hitzarmena sinatzea onetsi du gaur Tokiko Gobernu Batzarrak, tutoretzapeko etxebizitzetan gizarte eta hezkuntza arloan esku-hartzeko programarako.\n257.137 euro emango dizkio Gizarte Politiken, Adinekoen eta Haurren Sailak, azterketa-arriskuan dauden pertsonei egonaldi labur eta ertainerako ostatu eskaintzen zaien etxebizitzetan programa hau garatzeko, bertan AFRO elkarteak intentsitate txikiko laguntza ematen baitu.\nTutoretzapeko etxebizitzetan daudenei berariazko arreta ematen zaie egoera normalizatu batera igarotzerik izan dezaten.\nGurutze Gorriarekiko lankidetza-hitzarmena\nHalaber, Gurutze Gorriarekiko lankidetza-hitzarmena ere onetsi du udal gobernuak, San Prudentzio zentro integralean bizi diren adinekoei laguntzeko programa gauzatzeko.\nGurutze Gorriak 6.142 euro jasoko ditu edozein arrazoi tarteko harremanetarako gaitasun murriztua duten pertsona hauei laguntzeko. Honen bitartez bazterketa prebenitu nahi da, eta bere ingurunean integratzea eta parte hartzea, boluntarioen laguntzaz, bai egoitzan bertan bai kanpoan.\nMugikortasunaren eta Espazio Publikoaren, aparteko eta premiazko, Batzordea (2021-07-28)\nWebgunean dago Mugikortasunaren eta Espazio Publikoaren Batzordeak uztailaren 28an (asteazkena), 13.00etan, egingo duen aparteko eta premiazko bilkuraren gai-zerrenda.\nOhiko Osoko Bilkura 2021-07-23 – Kontrol Jarduerako Gaiak\nItsatsita doa Udalak gaur ostirala, uztailak 23, 9:00etan egingo duen Ohiko Osoko Bilkuraren Kontrol Jarduerako Gaiak kontsultatzeko esteka.


Manex, etxeko nausia, irakurtzen ari zen «Eskualduna», bazkaitea zoalarik, lehia haundiarekin, mahi aitzinean yarria.\nAlo, utzak paper hori; salda hoztuko zaik!, erraiten dako etxekanderiak.\nEta Manexek, begitarte hits batekin, uzten du kaseta bat batian, nigarra kasik agerian, eta auhen baten ondotik, dio:\nGizagaizoa!!, gaixo Battitt, hainbeste urthe ez yakhinik nuntsu zen ere, eta horra lehenbiziko berria. Dohakabea! Eta Gexinak, bere emazteak, herstura batekin galdetzen dako:\nBana, zer duk, Manex, ze irakhurtu duk, nor hil da?\nSenharrak emaiten dako «Eskualduna»:\nNo, irakhur zan hori.\nEta Gexinak irakhurtzen ditu paperrian lerro hauk: «Ameriketako berriak. Nevada-ko eskualdunen artean dolumin haundia egin duaku yakitean Batixta Erramuzpe, hain ezagutua eta maitatua zen gizona, hil dela yuan den astean ixtripu baten ondotik. Beribil bathean zoalarik, bihurgune bat ez untsa harturik, pendoitz bati behera yuan da, eta han lehertua kausitu dute karrosa uzkailduaren pean. Gizon langilea eta zuzena, ontasun haundiak egin zituen, eta bere bihotz hunak bazakien behardunen arthean eskia zabaltzen. Sortzez Ezterenzubikoa zen, Baxenabartarra».\nGaizua...!! Horra zer giren, Manex, heriotzaren mehatxuak nun nahi barrandatzen gitik. Bana ez ginakikan bizi zenetz ere, eta hain aberatsa zela.\nZe naun, Gexina, hogoita hamar urte harat yuana eta sekhula haren berriak yakin gabe. Hola zunan Battitt; gizon bildua eta uzkurra.\nErrak, Manex, zion emazteak, donadua izanki eta hi anai bakharra, legearen araberan hire eskutarat yinen zaizkik haren ontasun guziak. Ez dea hala? Behar diren urratsak in behar dituk berehala. Yinko maitia, nork erran behar zien ephe laburrik barne aberatsak izain ginela?\nEta Gexinak, Kattin, bere alaba pollitar erraiten zakon:\nEne gaixo maitia, ze soineko ederrak izain dituxun! Andere panpina bat bilhakatuko xitut, eta xure esku pollitak ez dituxu andeatuko xurrutategian baxera ikhuzten.\nHerri guzian yakin zuten berria, eta ahoz aho hedatu zen hilak utzi zituen aberatstasunak, denak Manexen eskutarat erortzekoak.\nBainan, ilhabethe bat pastu ondoan, horra nun egun batez berriz «Eskualdunan» zer irakhurtzen duen Manexek harritua eta balditua: «Juan den ilhabethean, Ameriketako berrien arthean ezarri ginien Nevadan hila izan zela ixtripu bathian Batixt Erramuzpe, bainan zorionez ez da egia. Osagarri hoberenian bizi da. Norbaitek helarazi zuen gure berriketariari berri faltsu hori».\nGogoetan ari zen Manex, nork eman othe zuen holako berria eta zer xedetan. Burutik etzitzakon kentzen herriko norbaiten yukutria zela, Ameriketako adixkide soryes zonbaiti igorria, «Eskualduna»-ren berriketariari sinetsarazteko.\nAmak, bere alaba ainbeste balakatu ondoan aberastasunarekin, uste zuen Kattinek nahigabe haundi bat ukhain ziela, haren ametsak ezeztatzian.\nBaina Kattin, aitzitik, arras kontent zen yakitean bere oseba gaixoa bizi zela, eta haren aberatstasunak bathere gutiziatu gabe, orai arteko lanetan biziko zela.\nBehin, Manex, artho kukula mozten ari zelarik alhorrian, hurbiltzen zaio adixkide min bat eta erraiten dako:\nBadakik, Manex, bethidanik hire adixkide leiala nizala, eta maite hutala egiazki. Hitz emaiten badak ene izena ixilduko dukala, errain deiat nok igorri zien hemendik Ameriketarat hire anaiaren hiltzearen berria, agertarazteko «Eskualduna»-n.\nBadakik ze tresna den Errekaluzeko Piarres. Badakik ere Kattinekin ezkondu nahi ziela, eta hunek, hire aholkuz, nola igorri zien «phorru landatzera...». Eta itsuskeria hon egin dik hitaz mendekatzeko eta trufatzeko.\nEsker mila, adixkidia, eta ago trankil; eztiat salhatuko hire izena, erran zion Manexek.\nHunek yakin zien Piarres iratze metatzen ari zela handik hurbil. Bere etxeko muthilarekin yuan zen harenganat, bakhotxa zaharo bat eskian.\nUrde gaixtakin tzarra! orai ikhusiko duk nor nizan ni!\nBien arthean kendu zazkoten arropak, eta athorra altxatu eta, bizkarretik beherago dugun haragi meta hartan, ze zigorrada, ze eho-aldia eman zakoten zaharo ukhaldika! Toki mamitsu hori zauritua eta odolztatua ezarri zakoten.\nUtzi zutelarik, Piarres, ximixta bezala hurrundu zen handik. Eta ze itxuran! Athorra soineko bakharra, eta eskalapoinekin...\nBospasei zakhur erausika bazoazin haren ondotik, eta haur andana bat ere, trufaka eta irritan. Etxe batzutan atheak hesten zituzten, ustez eta erho errabiatu bat zela.\nBa eta bazterretxetar batek, zakhur kalapita hura entzutean, uste izan zuen erbi baten ganik zabiltzala, eta harma edo xixpa hartuta, lasterka yuan zen ihiziaren ondotik...\nAzkenian lehertua sartu zen Piarres bere etxian.\nEta gero, ohian ahuspez etzana, garrasika ari zen: atx, atx, ai, ei! ai, ei!, gune zauritua gatz eta ozpinez borthizki torratzen zakotelarik...\nZe irriak egin zituzten herrian zortzi egunez!\nIruñen 1935'eko Ephailan.\n(La Voz de Navarra, 1935/7/14).


Expo'92 zientzileku bihurtuko da - ZientziaEus\nExpo'92 zientzileku bihurtuko da\nDatorren urrian EXPO'92 amaitzen denean, pabilioiek okupatzen dituzten 200 hektareak zientzi parkea muntatzeko erabiliko omen dira. Proiektu hau Europako Ekonomi Elkarteak Hego Europan ikerketa eta garapena bultzatzeko duen programaren zati bat da.\nHorretarako 670.000 ECU-ko diru-laguntza eskaini da. Diru-laguntza honen zati bat Montpellier, Bari eta Malagako teknologi parkeetako zientzilarientzat erabiliko da. Ea datorren urteko udaberrirako zientzi parkea irekitzerik dagoen.\n"Sociedad Cartuja 93"koa den Juan Carlos Moreno jaunak dioenez, hogei enpresa agertu dira zientzi parkeaz interesaturik. Une honetan gobernuak hartuko duen jokaeraren zain daude; finantz pizgarriak espero bait dituzte.\nLurraren prezioa metro karratuko eta urteko 2.000 pta-koa izango da, eta Europako iparraldeko zientzi parkeetan ordaintzen denarekin alderatuz merkea da.\nDirua eta memoria gal ditzakezu


Casa Rural en Baztan, Erratzu\nHerri eder eta lasai honek 650 biztanle inguru ditu erdigune eta auzoa ezberdinetan banatuak: Iñerbegi, Iñarbil eta Gorostapolo.\nErratzu - Baztan\nErratzun zenbait jauregi mantentzen dira oraindik ere: Iriartea (antzinako aduana), Apeztegia, Etxenikea eta Etxebeltzea.\nMendizaleek aukera bikaina dute ondoan dagoen Auza mendira goititzeko. Herritik aterata 2 ordu luze beharko dira 1306 m-ko altura duen tontor gogor honetara ailegatzeko. Baina merezi du, bertatik ikusten diren inguruak izugarri politak baitira.\nZoritxarrez badago data bat erratzuarrendako ezaguna dena: 1913. Izan ere urte honetako ekainaren 2an izugarrizko uholdeak jasan zituen herriak. Erraten denez laino izugarri bat Auza mendian lehertu egin zen, laxatutako ur kopurua sekulakoa izanik. Urek Baztan guzian kalte egin bazuten ere, hurbiltasunagatik Erratzu izan zen herririk zigortuena.\nBaztanek 15 herri ditu (Amaiur izan zen sartu zen hondarra, 1969. urtean) 4 kuartel ezberdinetan antolatuak. Auzo aunitz daude ere, herri gehienek bakarren bat baitute. Gainera, baserri eta borda ugari aurkituko ditugu nonnahi hedaturik.\nLaburbiduz, Baztan harana Bortziriak eta Kinto-errealaren artean dagoen zokogune bat da. Iparratik hegora, 15 km-ko luzera du, eta bere zabalera km 1 eta 3 km tartekoa da (2 luzapen daude; Erratzu / Izpegikoa eta Elizondo / Beartzun / Berdarizekoa).\nAtentzioa deitzen duen bertze gauza bat Baztango etxe gehienek beren aitzinekaldean duten armarria da. Jatorria, 1212. urtean dago, kristauek Nabas de Tolosako gatazka irabazi zutenean. Ajedrezko tabla bat irudikatzen da, erramuko 2 adarrez inguratua. + INFO\nBezeroek, etxeko nagusiek egindako txerri patea dastatu ahalko dute\nUztaila, abuztua edo irailan, aste beteko egonaldia egiten dutenek aldiz, etxean egindako kroketak dastatu ahalko dituzte.\nEn Casa Rural Eguzki hemos tomado todas las medidas necesarias para que tu estancia en nuestro alojamiento sea totalmente segura. ¡Gracias por confiar en nosotros!\nEGUZKI LANDA ETXEA\nTelefonoa: 677 653 384 (Ainhoa)\n© EskizWeb! Todos los derechos reservados.


Beteta dator Niessen Kulturguneko martxorako arte eszenikoen agenda | Herribizia\nKultura 2021-03-02 | 0\nIkusleen segurtasuna lehenetsita sortutako protokoloari jarriki, arte eszenikoetaz gozatzeko hainbat aukera izango da martxoan. Gaur, hilak 2, programazio horren xehetasun guztiak eman dituzte Ion Collar Kultura zinegotziak eta Iker Tolosa Kultura teknikariak Iker Arrue eta Idoia Hernandez ‘Hatxe’ sortzaileekin batera.\nLehendabiziko hitzordua ostiralean, hilak 5, izango da: Marie de Jongh konpainiak ‘Ikimilikiliklik’ antzezlana eskainiko du 18:00etan. Publiko familiarrari zuzendutako lan honek, Ekhi protagonistak umetan zituen beldurrak azaleratuko ditu: norbait babesgabe dagoela ikustea eta sorginak.\nHilaren 12an, estreinaldi bat hartuko du Niessen Kulturguneak 19:00etan. Aido Project dantza konpainiak ‘En picado’ ikuskizuna eskainiko du; suizidioa, depresioa eta promiskuitatearen inguruko hausnarketara gonbidatzen duen lana. Konpainiako kideek pasa den urrian burutu zuten egonaldi artistikoa Niessenen. Egonaldi horri esker ezagutu zuten elkar Iker Arrue konpainiako zuzendariak eta eta Idoia Hernandez ‘Hatxe’ herriko pianista eta musikagileak Arrue ikuskizun berrirako musikagile baten bila zebilenean. Ordutik elkarlanean jardun dute eta Kulturguneko taula gainean izango da elkarlan horren emaitza estreinekoz ikusteko aukera.\nEmakumearen Nazioarteko Egunaren markoan ere bi ikuskizun programatu dituzte Niessenen. Martxoaren 21ean Mari Luz Estebanen ‘Andrezaharraren manifestua’ liburuko poemak oholtzaratuko ditu Metrokoadrokak izen bereko ikuskizunean. Hilaren 28an, berriz, Las XL taldea ‘Degenérate mucho’ lanarekin etorriko da negar eta algara, kontraesan pertsonal eta kolektiboak, inposizioak eta errebeldia oinarri dituen lana eskaintzera. Saio biak 19:00etan hasiko dira.\nBi ikuskizun horien artean, baina, Benetan Be konpainia bizkaitarra helduko da, martxoaren 27an, ‘Porno versus Afrodita’ euskarazko lanarekin: gaztetxe batean emango azken kontzertua irudikatuko dute protagonistek, 19:00etan. Gainera, Atarian ekimenari esker, antzezlan honen ostean, publikoak artistekin solasaldi bat izateko aukera izango du.\nEgonaldi artistikoen emaitzak\nAurkeztutako programazioaz gain, sorkuntza prozesuan dauden beste bi proiektu ere erakutsiko ditu Kulturguneak. Izan ere, Udalak hainbat konpainiei euren lana garatzeko espazioa eta baliabideak eskaintzen dizkie eta bertan garatzen duten lana herritarrei hurbiltzea da emanaldi hauen helburua.\nMartxoaren 20an, DesAires Teatroak ‘Apotheosis Buffo’ ikuskizun berriaren egonaldi amaierako saioa eskainiko du publikoaren aurrean: bakanal garaikide batean, Jesus Nazaretekoa eta Kolon bezalako pertsonaia historikoen berrinterpretazioa kontatuko du Dionisosek bertan. 19:00etan izango da hori.\nAmaitzeko, hilaren 29an, 18:30ean, Itsaso A. Cano koreografo nafarrak gidatutako ‘Groove’ ikuskizunaren entsegu irekia izango da, patroi erritmikoetatik sortzen den lehen mugimendu horretara daramanaren sotiltasunean sakontzen duen pieza. Dantzagunearen Atalak ekimenaren baitan garatzen ari den proiektua da hau.\nAipatu ikuskizunen sarrerak dagoeneko salgai daudela jakinarazi dute: Niessen Kulturguneko harrera bulegoan, astelehenetik ostiralera, 10:00etik 13:00etara eta 17:00etatik 20:00etara; bibe.me webgunean; eta ikuskizunaren egunean bertan, Kulturguneko leihatilan, ordubete lehenago. Hala ere, hauen artean badira, euren izaeragatik, doakoak izango diren emanaldiak; hauetan ere gonbidapenak eskuratzeko aukerak sarreren salmentarako erabiltzen direnak izango direla jakinarazi dute.\nHonekin batera, ikuskizunen prezioak ere aipatu dituzte: helduentzako ikuskizunen sarrera 8 euroan eros daiteke eta familiei zuzendutako ikuskizunena 3 euroan. Gainera, Kultura txartelaren titularrek %20ko deskontua dute.\nUdalak lizitaziora atera ditu Pontikan aparkaleku berriak eraikitzeko proiektua idazteko laguntza teknikoa eta obra zuzendaritza


Segurtasun eta osasun arau orokorrak\nGipuzkoako Urak-Aguas de Gipuzkoa S.A.-ren instalazioetan dagoen edozein bisitak bete behar ditu Lan Arriskuen Prebentziorako Legean jasotako xedapenak eta, baita ere, indarrean dauden eta aplikagarri zaizkion beste Errege Dekretu eta legezko xedapenak. Horiez gain, segurtasun arau hauek bete beharko ditu:\nInstalazioetan sartzea, ibiltzea eta egotea\nEzin da gelditu egoteko baimenik ez duten lekuetan eta, horietara heltzeko, markatutako ibilbideak jarraitu behar dira.\nDebekatuta dago instalazioetako etengailu, makinari eta beste edozein ekipo erabiltzea, horretarako baimenik eduki ezean.\nDebekatuta dago Gipuzkoako Urak-Aguas de Gipuzkoa, SA-ko langileak lanean ari diren eremuetara hurbiltzea, horrek sor ditzakeen arriskuarengatik.\nPlantan dauden segurtasun seinaleak errespetatzea, horien arabera eta horiek adierazten dutena betez jardutea, nahitaez errespetatu beharrekoak direlako.\nDebekatuta dago bisitako taldea uztea.\nDebekatuta dago zabalguneetatik edo agerian dauden kutxatiletatik hurbil ibiltzea eta horietan sartzea. Edozein leku itxitan sartzea ere debekatuta dago.\nDebekatuta dago edozein ontzi edo produktu kimiko ukitzea, laborategian edo erreaktibo ganberan, azpiletan sartzea edo ikusi daitekeen edozein likido zapaltzea, etab.\nDebekatuta dago edozein ekipo eta linea elektriko ukitzea eta edozein esparrutan sartzea (transformazio zentroak, ponpaketa aretoak...).\nEz igaro igogailuen, polipastoen... azpitik.\nDebekatuta dago garbiketa lanak egiten ari diren lekuetatik igarotzea.\nEz igaro belar-sastrakak garbitzen edo belarra mozten ari diren langileen ondotik.\nEz trabarik egin mantentze-lanetan ari diren langileei, makina eramangarriekin soldatzaileekin, esmerilekin, urpeko ponpekin...\nGipuzkoako Urak-Aguas de Gipuzkoa S.A.-ko instalazioetan Larrialdi egoera gertatuz gero, alarmarekin ala gabe, pertsonal guztiak eremua utzi eta leku seguru batetara joan beharko du, larrialdia gertatu den eremutik kanpo dagoen lekuren batera, bisitaren arduradunaren argibideak jarraituz.\nLesiorren bat egonez gero eta horren larritasunaren arabera, bisita arduradunari jakinarazi behar zaio.\nSegurtasun Arauak hausten dituzten pertsonek instalazioetatik bota ahal izango dituzte, aldi baterako edo behin betiko, eta bisita gehiago egiteko baimena ukatu ere bai.\nEskolako bisitek eman beharko dute eskatutako dokumentazioa instalazioetan sartu baino lehenago eta, era berean, bete eta betearazi beharko dituzte Lan Segurtasun eta Osasuneko arauak.\nArau hauez gain, bisita arduradunaren argibideak zorrotz jarraituko dira beti.


'Guregandik' aldizkariaren 14. zenbakia Euskal Herrira iritsi da\nVitoria-Gasteiz. Buenos Aires probintziako Laprida herrian egoitza duen Arturo Campion Euskal Ikasketa Guneak ‘Guregandik’ aldizkariaren 14. zenbakia kaleratu du eta, urtero bezala, Elkarteko erreferente den Cesar Arrondok berak ekarri ditu urtekariko zenbat ale Euskal Herrira, bertako lagunen artean banatzeko, besteak beste EHUn. Arrondok jakinarazi digunez, ekarritako aleak Euskal Herriko Unibertsitateko hainbat irakasleri eman dizkie, tartean Oscar Alvarez Gilari eta Santiago de Pablori, eta baita zenbaki honetan euren testuak argitaratu dituzten adituei ere.\nArrondoren azaldu duenez, “hamar urte baino gehiago daramatzat Euskal Herrira etortzen eta ‘Guregandik’ neronek banatzen; horrek hurrengo zenbakietan idazle izan daitezkeen egile berriekin hitz egiteko aukera ematen dit eta lankidetza proposatzeko bidea”. Gogora dezagun ‘Guregandik’ aldizkariaren aurtengo edizioa martxoan atera zela Argentinan eta hamaika artikulu dakartzala, horietako bost Euskal Herriko egiledunak, egileen artean Patxi Azparren, Mikel Bueno Urritzelki, Elorri Arcocha Mendinueta, Felix Placer Ugarte, Jesus Valencia eta Fernando Sanchez Aranaz daudela.\nIdazle argentinarrek ere hartu dute parte, eta euren artean aipa ditzakegu Julieta Gaztañaga, Cesar Arrondo, Norma Rios, Carlos Martinez, Nicolas Chaves eta Eduardo Torry. ‘Guregandik’ aldizkariaren 14. zenbakiari buruzko informazio xehetuagoa, hemen.


GRUSNARV Lastairarako babesle iragazgaitza, 90x200 cm - IKEA\nGRUSNARV Lastairarako babesle iragazgaitza\nLastaira-babes mehe eta iragazgaitz honi esker, lastaira ondo mantendu ahal izango duzu eta zikintzea saihestuko duzu. Ez da lekutik mugitzen eta lastairaren iraupena luzatzen du.\nPoliester birziklatuarekin egindako lastaira-babesa eta material iragazgaitzezko geruza.Lastaira-babesek maindireak lastairetatik banatzen dituzte, orbanetatik eta zikinkeriatik babestuz, eta lastairen bizitza luzatzen dute.Ertz elastikoak babesa bere lekuan mantentzen du eta lastairaren alboak ere babesten ditu.Lastairaren babesa 60 ºC-ra garbitu daiteke makinan; tenperatura horretan, akaroak hil egiten dira.Konbinatu gehienez 30 cm-ko altuera duten lastairekin, babesak ertzetan banda elastikoak baititu.Produktu hau egokia da ingurune publikoan erabiltzeko, diseinua eta materiala normalean erabiltzeko egokiak baitira.Produktu honen sukoitasuna probatu egin da eta EN ISO 12952-1 irizpidea betetzen du.Produktu honen sukoitasuna CAN/CGSB 4.2 No 27.5 irizpidearen arabera probatu da, eta sugarraren zabaltze denbora ≥7,1 segundokoa izatearen baldintza betetzen du.Diseinatzailea\nGoiko ehuna/ NOTRANS:100 % poliesterra (% 100 birziklatua)\nProduktu hau fabrikatzeko, poliester birziklatuzko betegarria erabili dugu; horri esker, lehengai berrien erabilera murriztu dugu, eta ingurunean dugun eragina ere bai.Poliesterra zenbait alditan birziklatu daiteke eta, horrenbestez, ingurunearen eragina murrizteko aukera ematen du. Birziklaturiko materialak dauzkaten produktuek beste produktuek betetzen dituzten kalitate- eta segurtasun-arau berdinak betetzen dituzte.Produktu hau iragazgaitz egiteko ez da erabili perfluoratutako konposaturik (PFOS, PFOA, PFOSA bezalakoak). Perfluoratutako konposatuak ez dira biodegradagarriak eta horregatik zutaz eta ingurumenaz zaintzeko hobe da horiek saihestea.\nGRUSNARVLastairarako babesle iragazgaitzaArtikulu kopurua:404.620.89\nLuzera: 45 cmPisua: 0.54 kgDiametroa: 10 cmPaketeak: 1\nLastairarako babesle iragazgaitza90x200 cm


Bilboko eraldaketa Archives - About Basque Country\nHome Tags Bilboko eraldaketa\nTag: Bilboko eraldaketa\nIndiatik: interes arkitektonikodun 15 puntu Bilbon\nEuskarazko argitalpenen editorea: Leire Madariaga - Abu 25, 2020\nRe Thinking The Future (RTF) eskala globalean Arkitekturaren bikaintasuna sustatzea helburu duen plataforma digitala da. Indian jaioa, hiru zutabe handitan oinarritzen da plataforma hori...\nEuskarazko argitalpenen editorea: Leire Madariaga - Urr 17, 2019\nBlogaren sorreratik bertatik, Bilbo azterketa-eredu izatera eraman dituen euskal hiri honen Eraldaketa Bereziaren arrazoiak azaltzen saiatzen diren era guztietako informazioak bildu ditugu. Horietako askok Guggenheim...\nBilbo eta Arabar-Errioxari buruzko bideo-erreportaia RAI 3an\nEuskarazko argitalpenen editorea: Leire Madariaga - Ots 20, 2018\nItzultzailea: Leire Madariaga Kilimangiaro, italiar telebistako RAI3 kate publikoaren programak, Bilbo eta Erriozari buruzko ikuspegi nahastua arukezten duen erreportaia egin du. Erritmo eta aurkezpen “ezberdina” duen...\nBilboko Guggenheim “2017 Europear Marka Kulturala” izendatua\nEuskarazko argitalpenen editorea: Leire Madariaga - Aza 10, 2017\nItzultzailea: Leire Madariaga Atzo gauean “European Cultural Brand Award” hamabigarren edizioaren sariak banatu ziren Berlineko Wintergardenean. Cultural Brand alemaniar erakundeak, kultura sailean urteko agente nabarmengarrienari ematen...\nBilbo, planifikatutako eraldaketaren eredu globala\nEuskarazko argitalpenen editorea: Leire Madariaga - Urr 19, 2017\nItzultzailea: Leire Madariaga Bilboko Guggenheim Museoaren irekieraren XX.urteurrenean, euskal museo honen 20 urte bikain hauen historioa kontatzen duten informazio ezberdinez betetzen ari da bloga. Askotan esaten dugun...\nZorionak Guggenheim Bilbo. XX.urteurren, goraitzapen liluragarriak eta gure desirarik hoberenak. (Bideoa)\nEuskarazko argitalpenen editorea: Leire Madariaga - Urr 12, 2017\nItzultzailea: Leire Madariaga Zoriontasun honetan aste bat aurreratzen gara. 1997ko urriak 19a zen, Bilboko eraldaketaren mirespena eta Euskal Herria osoa hoberen errepresentatzen zuen elementuak ateak irekitzen...\nThe Guardianek bi artikulu zuzentzen dizkio Bilbori egun bitan, Travel osagarriaren...\nEuskarazko argitalpenen editorea: Leire Madariaga - Urr 4, 2017\nItzultzailea: Leire Madariaga Guk hainbat miresten dugun The Guardianek, “Travel” bere osagarria ireki du oraingo asteburuan Bilbori dedikatutako aurrealdea eta orrialde bi zuzenduz. Urrian ospatzen den...\n“Bilbotarrak nahi duten lekuan jaiotzen dira”, eta munduko artista hoberenetariko batzuk...\nEuskarazko argitalpenen editorea: Leire Madariaga - Urr 1, 2017\nItzultzailea: Leire Madariaga Aurton Bilboko Guggenheim Museoaren XX.urteurrena da. Gure blogean askotan hitz egin dugu gure euskal hiria “munduaren zentruan” kokatu duen eraikin honi buruz. Asko...\nEuskaldun batek, Montrealeko irakaslea, Bilboko eraldaketaren atal garrantzitsu batzuk azaltzen ditu...\nEuskarazko argitalpenen editorea: Leire Madariaga - Eka 8, 2017\nItzultzailea: Leire Madariaga Meeting of the Minds, San Frantziskon oinarrituta dagoen non-profit (irabazi asmo gabeko) da. Honen helburua, hiriko teknologia eta iraunkortasunaren lidergoen praktika hoberenak partekatzea...\nBBC-k Bilboko Guggenheimek, hirian bertan eta herrialde osoan duen eragin handia...\nEuskarazko argitalpenen editorea: Leire Madariaga - Urt 13, 2017\nItzultzailea: Leire Madariaga BBC Arts webguneak, bere kazetarietako batek, William Cook, idatzitako artikulu bat biltzen du. Honetan Bilbo Guggenheim Museoak (BGM), Bilboko eta herrialde osoko errealitatean...


Gipuzkoako hortz klinikak jarduera berraktibatzen ari dira, segurtasun-neurri zorrotzen artean | Web Colegio de Gipuzkoa\nGipuzkoako hortz klinikak jarduera berraktibatzen ari dira, segurtasun-neurri zorrotzen artean\nGipuzkoako Dentisten Elkargoak biztanleriari jakinarazten dio posible dela dentistarengana normaltasun osoz joatea.\nHortz-klinikak beti bezain seguruak izango dira Gobernu zentralak ezarritako eskakizunak gainditzen badituzte; hau da, higiene-protokoloak eta arriskuei eusteko protokoloak hertsiki betez gero. Hori dela eta, tratamenduak behar dituzten pertsonak bisitak ez atzeratzera animatzen dituzte, patologiak larriagotzeko arriskua baitago.\nGipuzkoako Dentisten Elkargoak jakinarazi du Gipuzkoako odontologia-klinikak beren jarduera berraktibatzen ari direla, segurtasun-neurri zorrotzak betez. Horrela, maiatzaren 3ko SND/388/2020 eta hilaren 9ko SND/399/2020 aginduak zein 8/2020 dekretua argitaratu ostean, kontsulta eta esku-hartzeen programazioa martxan jarri da berriro. Pazienteak dagoeneko kontsultara joan daitezke, hitzordua eskatuz eta markatutako neurri berezietara egokituz.\nPertsonak kontsultetan pilatzea ekiditeko sistema ezarri beharko da, aldez aurretiko hitzorduak antolatuz, baita gutxieneko segurtasun distantziak errespetatu ere. Era berean, langileen eta pazienteen arteko espazio fisikoa bermatuko da eremu komunak erabiltzen dituztenean, eta 65 urtetik gorakoentzako lehentasunezko arreta-ordutegia ezarriko da. Ordutegi hori bat etorriko da kolektibo horren ibilaldiak eta jarduera fisikoak egiteko ordu-tartearekin.\nNeurri horiek zein Gipuzkoako hortz kliniketan aplikatzen ari den segurtasun-protokoloak betez, Gobernu zentralak ezarritako eskakizunak gainditzen dira, eta, beraz, bermatuta geratzen da profesionalen eta pazienteen babesa. Azken horietako askok, halaber, berehalako jarraipena edo tratamendua behar dute, beren patologiak eta bizi-kalitatea okerragotu ez daitezen.\nItxialdiaren aurreko faseetan, jarduera kliniko pribatua etetearekin batera, Gipuzkoako Dentisten Elkargoak larrialdi-egoerei espresuki erantzuteko hortz-kliniken sarea sortu zuen. Egoera berriarekin, baina, aho-osasun egokia bermatzeko egiteke geratu ziren esku-hartze guztiei berriro ekiteko garaia da.


Baserritarren azokak hasiera ona eman dio urteari - Arrasate - Goiena.eus\nBaserritarren azokak hasiera ona eman dio urteari\nGoiatz Arana Begiristain 2010-02-21 10:05\nAtzo, zapatua, egin zuten 2010eko lehen azoka Seber Altube plazan. Hotz egiten zuen goizean eta, beraz, mugimendu handirik ez zen izan lehen orduetan. Goiz erditik eguerdi aldera arte, baina, jende dezente bertaratu zen erosketak egitera eta saltzaileak pozik geratu ziren oso: 13:00etarako hutsik zeuden hainbat saltoki.\nMietza, Askasibar, Aranguren, Zuloeta, Gorostiza, Bidasoro, Ikutixo, Etxebarri... herriko dozena erdi baserri baino gehiagotatik ekarri zituzten etxeko produktuak plazara. Sasoiko produktuak aurkitu genituen askoren postuetan: azak, porruak, brokoliak, zerbak, buzkantzak... eta horiekin batera, bazegoen bestelakoak erosteko aukera ere: ogia, gazta eta txorizoa, esaterako.\n2010eko lehen azoka konpletoa izan zen oso, Arrasateko baserritarrek jarritako postuei kanpotik etorritakoek jarritakoak gehitu zitzaizkielako; fruta arbolak, baserriko erremintak, otarrak... aurkitu ditugu horietan.\nAurtengo nobedadea: produktu sorta opari\nAzoka bakoitzean, baserriko produktu sorta bat zozkatuko da erosleen artean. Horretarako, zozketan parte hartzeko boletoak banatuko zaizkie erosleei, euren datuekin bete eta kutxan sartzeko. "Papertxoa bete eta kutxan sartzera joaten da jendea zuzenean, pozik", kontatu zigun Mietza baserriko Basili Ezenarrok. Zapatuan, Juakin Bedia arrasatearrari egokitu zitzaion otarra.